VUČIĆ: NAJVAŽNIJE JE DA SE ZAŠTITE LJUDI, KLJUČNA JE DISCIPLINA – Topola live\nVUČIĆ: NAJVAŽNIJE JE DA SE ZAŠTITE LJUDI, KLJUČNA JE DISCIPLINA\nRead Time23 Minutes, 42 Seconds\nPredsednik Aleksandar Vučić izjavio je da se u danima i nedeljama koje dolaze očekuje ubrzano povećanje broja zaraženih virusom korona, te da će disciplina ljudi biti ključna.\nVučić je rekao da je u Srbiji sada 103 lica sa potvrđenom zarazom korona virusa, od čega 55 u bolnici, dok je šest osoba u teškom stanju i nalaze se na respiratoru.\n„Očekujemo u danima i nedeljama koji dolaze, a to vidimo i po reakcijama lekara, dalje ubrzano povećavanje broja zaraženih. Nama je Infektivna klinika u Beogradu gotovo puna, prelazimo na KBC „Dragiša Mišović“, rekao je predsednik Srbije.\nPredsednik je istakao da je dvoje ljudi pušteno kući, nakon što je dva puta njihov test na koronu bio negativan, ali sa druge strane svakog dana dolazi mnogo više.\n„Period lečenja nije kratak, da bismo mogli da dobijemo bitku“, podvukao je Vučić.\nBolnice su, kako je rekao, sve punije, a lekari se drže junački, dok vojska i policija veoma dobro obavljaju svoj posao.\n„Nama je Infektivna klinika u Beogradu gotovo puna, prelazimo na bolnicu „Dr Dragiša Mišović“, rekao je predsednik Vučić.\n„Verujem da ćemo moći da pomognemo lekarima da nastave u ovom tempu“, rekao je Vučić.\nVučić je dodao da se očekuje da još tri lica budu puštena, ako im test i po drugi put bude negativan, ali da se do sutra u ovo vreme očekuje da broj zaraženih bude možda i najveći do sada.\n„Broj od 100 je važan, jer je u nekim zemljama, taj broj krenuo geometrijskom progresijom da se uvećava, a to se teško kontroliše. Za nas je važno da pokušamo da zaustavimo, da rast ne bude eksponencijalan. Da traje što duže, ali da bude niži“, rekao je Vučić.\nVučić je istakao da je ključna disciplina ljudi.\nIdemo na preko 1.000 slobodnih respiratora\nVučić je rekao da Srbija nastoji da ima slobodnih preko 1. 000 respiratora, kako ne bi došli u situaciju da lekari budu pred odlukom da biraju ko je mlađi pa da se bore za njegov život.\nVučić je konstatovao da se Srbija, proporcionalno broju stanovnika, brzo tehnički pripremila za ovu situaciju u odnosu na druge.\nVučić je preneo da je pre sat vremena stiglo u Srbiju još sedam respiratora švedske proizvodnje, da čekamo još devet iz Lajpciga koji su plaćeni, a u subotu uveče očekuje još 100 koji bi došli kao donacija naše kineske braće.\nPredsednik je rekao da je kupljeno još 200 respiratora, ali da ne može da govori gde, i koje, i da očekuje da od utorka budu na usluzi našem zdravstvenom sistemu.\n„Nemamo mi 1. 018 respiratora na raspolaganju, jer imamo i onkološke, plućne i druge bolesnike“, ukazao je Vučić.\n„Nabavljamo i transportne respiratore da bi mogli da se pobrinemo o najtežim bolesnicima, za koje se vidi da je teško, da ne dođemo u situaciju kao u Italiji da isključujemo nekog i biramo ko je mlađi i borimo se za njegov život. Užasno je da kažete „tvoju majku ćemo da isključimo, a nečiju drugu nećemo““, rekao je Vučić. Rekao je da je proporcionalno po broju stanovnika Srbija zemlja koja se veoma brzo i pristojno pripremila.\nOstaje, da se sprovede tehnički deo, da se „gasovi provedu“, a na tome će ubrzano biti rađeno.\nNemamo problem s benzinom i naftom, to su izmišljotine\nVučić je demantovao navode o nestašicama goriva u Srbiji izmišljotine i istakao da nema nikakvih problema sa naftom, koje, naprotiv, ima više nego dovoljno, pa će Vlada dozvoliti i njen izvoz.\n„Neko je danas izmislio vest o gorivu, o nestašici, i oni će za to u zatvor“, rekao je Vučić.\nPredsednik je poručio da nikakvih problema nemamo sa naftom, te da je NIS uputio dopis da se dozvoli izvoz nafte iz Srbije, jer je imamo u velikim količinama.\n„Ali, kada neko nešto napiše na mrežama, i misli da se neće saznati, kaže da ima dojavu, pa se onda stvore redovi… Ne reagujte na laži i izmišljotine pojedinih tajkunskim medija i laži koje se šire po društvenim mrežama“, rekao je Vučić.\nNikakvih problema nemamo sa naftom, i Vlada će doneti rešenje o izvozu nafte, koju imamo toliko da gotovo nećemo imati gde da je skladištimo.\nTri nove, oštrije mere u borbi protiv korone\nVučić je najavio da se od sutra u 8 ujutru zatvaraju svi granični prelazi za putnički drumski, železnički i rečni saobraćaj, da se od sutra u podne ukida unutrašnji putnički saobraćaj i da se policijski čas do vikenda proširuje.\nRigorozna kontrola, neće moći nikoga da prevare\nVučić je izjavio da će policija večeras rigorozno kontrolisati srpske državljane koji su se vratili iz inostranstva, a ne poštuju samoizolaciju.\nVučić je rekao da je 71. 180 državljana ušlo u Srbiju proteklih dana.\nNe treba da se začude neki u beogradskim naseljima kao što je Mirijevo, ili u nekim drugim delovima zemlje, kao što je Pomoravlje, jer neće moći nikoga da prevare.\n„Našli smo način da pratimo ko krši pravila“, rekao je Vučić i naglasio da to neće moći ni da sakriju ako ostave mobilne telefone, preko kojih su proteklih dana uočeni mnogi sa italijanskim brojevima koji se slobodno kreću.\nNarednih dana moramo biti najozbiljniji“, poručio je Vučić da nam se ne bi dogodilo ono što je u drugim zemljama kao što je Italija ili Španija.\nVučić je naveo da je Španija pre 14 dana, kada je u Srbiji registrovan prvi slučaj, imala dva mrtva, a danas 767 mrtvih.\nVučić je upozorio da to ide geometrijskom progresijom i zato moramo da se čuvamo.\nZa sada se zadržava to da će trgovinski lanci za penzionere biti otvoreni nedeljom od 4.00 do 7.00 sati, mada je bilo predloga da se to omogući dva puta nedeljno.\n„Ali, želimo da penzioneri ne idu ni tada, da ih obeshrabrimo da to čine, sem onih koji baš moraju“, ukazao je Vučić.\nNavodi da se policija od sinoć od početka policijskog časa trudila da reaguje mirno i da isprati ljude do kuće, ali i da država mora odlučnije da reaguje.\n„Ja to ne mogu da razumem, da li zato što je ovde besplatno lečenje, šta god da je ne mogu da razumem. Ni mladiće koji su milioneri, ne može momci sve“, poručio je Vučić i dodao „Nama su životi najstarijih preči od vaših miliona“, rekao je i dodao da svi moraju da poštuju zakon.\nI vojnom zdravstvu od 1. aprila veće plate 10 odsto\nVučić je najavio da će i zaposlenima na VMA i svima u vojnom zdravstvu od 1. aprila takođe biti uvećane plate za 10 odsto.\n„Razgovarali smo jutros Ana i ja sa ministrom finansija i našli smo sredstva, za sve koji rade na VMA, u vojnim bolnicama i vojno medicinskim sredstvima imaće uvećanje od 10 odsto“, rekao je Vučić.\nOni će dobiti povećanje kao kompletan naš zdravstveni sistem, dodao je Vučić.\nSledeće nedelje maske za celu Srbiju\nSledeće nedelje će cela Srbija imati maske, istakao je Vučić.\nVučić je preneo da će od ponedeljka uveče biti obezbeđeno 10 miliona maski.\nVučić je rekao i da su srpske firme počele pojačano da proizvode maske, da Jumko pravi 6.000 i da treba da pojača na 10.000 maski, kako bi snabdeo Pčinjski i Jablanički okrug.\nZahvalio se vojsci i zatvorenicima koji vredno rade na proizvodnji maski u više naših kazneno popravnih ustanova.\n„Za neke od tih ljudi ako uspešno završimo, možda da razmislimo, za one koja su počinila lakša krivična dela, da do kraja godine donesemo neki akt milosti. To ne znači da će to biti za ubice, silovatelje, pedofile, najteže kriminalce”, poručio je Vučić.\nOsvrnuo se i na preteranu kupovinu građana, naglasivši da je Srbija zemlja koja ima najpunije rafove u celoj Evropi.\nIzneo je da je, na primer, kupovina soli skočila za 312 odsto, ulja za 240 odsto, šećera 228 odsto, toalet papira 207 odsto, i sapuna, za šta je konstatovao da razume, za 250 odsto.\n„Nemamo problema sa snabdevanjem. Ako smo rekli da nema problema nemojte da brinete za robu“, podvukao je Vučić.\nOd sutra zatvoreni svi granični prelazi za putnike\nVučić je najavio da će od sutra u 8 sati ujutru biti zatvoreni svi granični prelazi za ulazak putnika u drumskom, železničkom i rečnom saobraćaju.\n„Od sutra osim transportnih kamiona više niko ne može da uđe na teritoriju Srbije“, rekao je Vučić.\nVučić je rekao da je od uvođenja vanrednog stanja u Srbiju ušlo 71.180 naših građana i da je to bio veliki problem zbog situacije sa korona virusom.\nKako je rekao, najveći broj njih je došao sa područja Nemačke, Italije, Francuske i Austrije, oko 95 odsto.\nVučić je rekao da su mnogi od njih koji su ušli u Srbiju veoma disciplinovani i dobri ljudi, od kojih će mnogi odlučiti da ostanu u Srbiji, jer im je naša zemlja pružila gostoprimstvo, za razliku od zemalja gde su bile, a koje im to nisu pružile.\nNaravno ima i izuzetaka, dodao je Vučić.\nZaštitićemo ljude, neću da pitam za političku cenu\n„Ne zanima me šta će neko da kaže i koliko će neko da se mršti i soli pamet o tome da sam zlikovac, diktator, ovakva ili onakva osoba“, rekao je Vučić i dodao da je najvažnije da se zaštite ljudi.\n„I to ćemo da uradimo po svaku cenu i neću da pitam za cenu“, rekao je Vučić.\nPredsednik je rekao i da će narednih dana biti doneta odluka o vremenskom proširenju policijskog časa, odnosno zabrane kretanja, i da ona neće biti od 20 do 5.00 ujutru, već će biti proširena.\nVučić je najavio da će sutra imati razgovor sa šefom evropske diplomatije Žozepom Borelom.\nVučić je rekao da je trebalo već danas da razgovaraju u 14:30 časova, ali je na njegovu molbu taj razgovor odložen za sutra.\n„Bio sam preumoran i zamolio sam Kancelariju visokog predstavnika da to bude sutra“, rekao je Vučić, na konstataciju da je Borel razgovarao sa kosovskim premijerom Aljbinom Kurtijem.\nSvi koji su želeli već su došli\nVučić je rekao da su svi iz dijaspore koji su želeli već došli u Srbiju.\nUpitan da li je video apel ministra unutrašnjih poslova Austrije Karla Nehamera srpskim državljanima da ne kreću na put ka Srbiji, rekao je da mu je to verovatno srpski kolega javio.\n„Ali, svi koji su želeli već su prešli u Srbiju. Neće biti velikih talasa za uskrs i vaskrs, zato što su mnogi dobili otkaz. Mnogi ne izlaze iz kuće tamo, svi znaju da ništa neće da radi u Zapadnoj Evropi do Vaskrsa“, rekao je Vučić.\nVučić je rekao da je u poslednjih 10 dana u Srbiju stiglo preko 200.000 ljudi, a samo od uvođenja vanrednog stanja 70.180.\n„Nije problem, Srbija je njihova zemlja i mi ih volimo“, rekao je Vučić.\nSutra prvih 30.000 litara natrijum hipohlorida za dezinfekciju\nVučić je rekao da ćemo sutra imati prvih 30.000 litara rastvora natrijum hipohlorida koji preporučuje Svetska zdravstvena organizacija kao najvolje sredstvo za dezinfekciju.\nVučić je pohvalio gradske vodovode u Novom Sadu i Sremskoj Mitrovici i istakao da će svakog dana samo ta dva vodovoda proizvoditi 45.000 litara tog rastvora.\nTime ćemo da čistimo i dezinfikujemo sve bolnice, tamo gde nema korone na tri sata, a gde ima na sat vremena.\n„To je najbolje sredstvo, i imaćemo još toga“, rekao je Vučić.\nVučić je rekao da su rešeni problemi sa uvozom sirovine za druga dezinfekciona sredstva za građanstva i sledeće nedelje će se krenuti u popravljanje situacije po tom pitanju.\n„Ovaj virus ruši svetski ekonmski sistem, ali Srbija je dosta spremno ušla u to, jer ima nizak javni dug, uređene javne finansije i suficit u budžetu i drugo, onda ste spremniji nego drugi“, rekao je Vučić.\nVučić je rekao da je jutros razgovarao sa guvernerkom Tabaković o monteranoj sferi i da će se od ponedeljka ići na tzv. svop aukcije da bi se omogućila još snažnija likvidnost našim komercijanim bankama.\n„To je veoma važna i dobra ideja“, rekao je Vučić.\nMere važe za sve, verujem da su se sportisti pokajali\nVučić je rekao da mere Vlade i zakon važe za sve ljude, pa i za sportiste, te da je siguran da su se dva mlada fudbalera, uključujući Luku Jovića, pokajali što su prekršili samoizolaciju.\nNajlakše je kažnjavati, siguran je da se kaju.\n„Oni su trenutno u izolaciji i verovatno su podnete prijave, a ako pokušaju da izađu biće uhapseni“, rekao je Vučić.\n„Verujem da neće, oni su dobri momci, bilo je potrebno više odgovornosti, ne treba da se iživljavamo na njima. I nije to problem, ovo je njihova zemlja, ali ih molimo da budu odgovorni“, rekao je Vučić.\nVučić je istakao da zakon jednako važi i za milionere, kao i za sve ljude.\nKad je reč o prekršajima na granici ili po dolasku u zemlju, bilo je pokušaja podmićivanja sanitarnih inspektora kako bi smanjili period izolacije.\n„Sklonite te pare, i idite kući“, poručio je Vučić.\nNaveo je da je u Pomoravlju otkriven policajac koji je izvodio jednog čoveka, i da će obojica biti kažnjeni.\n„Borimo se danonoćno. Dok su ljudi zabrinuti za sebe, mi moramo o svemu ostalom, svakom čoveku, proizvodnji, prodavnicama…, da ljudi što manje dobiju otkaze“.\nUpitan zašto je dozvoljeno gastarbajterima da uđu, rekao je da je možda i on kriv što smo pola dana duže nego što je trebalo prihvatali ljude iz inostranstva.\n„Smatrao sam da nemamo pravo to da zabranjujemo, a kada su lekari rekli da ne možemo da izdržimo, doneli smo ovu odluku. Neodgovornih ima svuda, zato moramo da se izborimo“, rekao je Vučić i dodao da je 99 odsto ljudi poštovalo zabranu kretanja.\nApel privatnicima: Ne otpuštajte radnike, pomoći ćemo\nVučić je apelovao na privatnike da ne otpuštaju radnike, da se suzdrže naredna dva meseca, a posle će država da im pomogne da se pronađe adekvatno rešenje.\n„Ne mogu da garantujem da ćemo platiti sve trškove i svu izgubljenu dobit, ali pomoći ćemo značajno. Molim privatnike da zadrže radnike što je moguće više“, rekao je Vučić.\nVučić je istakao da se u državnom sektoru ne planira smanjenje plata, a da sigurno niko neće dobiti otkaz, kao što će i penzije biti redovna, a 12. ili 13. aprila biće isplaćene najavljene 4.000 dinara jednokratne pomoći penzionerima.\nVučić je podsetio da je Grad Beograd obezbedio 173.000 paketa pomoći za penzionere sa primanjima manjim od 30.000 dinara, te dodao da se nada da će i drugi gradovi krenuti tim putem.\nVučić je dodao da je od velikog značaja subota uveče ili nedelja jutro, kada će naš najveći avion A-330 doleteti iz Kine.\n„Nadam se da ću moći da sačcekam taj avion, da građane obradujem onim što donose“, rekao je Vučić.\nZahvalio je i pojedinim privrednicima koji su svoje hotele stavili za prihvat bolesnika, ako bude bilo potrebno, navodeći da su tu molbu uslišili Miodrag Kostić u Novom Sadu, Momirovići u Beogradu i Tončev u Nišu.\n„Spremamo se i dali smo zadatak da budemo spremni za prihavt 10.000 bolesnika, jer očekujemo teške udare narednih dana“, rekao je Vučić.\nOdogovarajući na pitanja novinara, Vučić je rekao da vlada ne može da donese nikakav dekret koji bi se odnosio na privatnike, već može samo da apeluje.\n„Ne možemo vlasniku vaše televizije da kažemo da li će emituje program na Telekomovoj mreži, ni da li će da otpusti radnike, jer ne isplaćujemo mi plate radnicima“, rekao je Vučić.\nVučić je rekao da moramo da radimo i da budemo jedna od država koja posle pandemije neće smanjivati plate u javnom sektoru i penzije.\n„Pomoći ćemo privatnicima, daćemo deo plata pogođenima, koji to dokažu, gledaćemo kako da nadoknadimo“, rekao je Vučić.\nDodao je da se u celom svetu daje na hiljade otkaza, te da su u poslednja četiri dana gotovo svi naši ljudi, koji su se vratili u zemlju, dobili otkaze u svojim kompanijama u Austriji, Nemačkoj, Italiji, Francuskoj…\n„Tako funkcioniše kapitalizam ,Zemlju ćemo ponovo da podignemo, uradili smo to 2014. godine, znaćemo ponovo“, poručio je Vučić.\nU toku privođenje onih koji su izmislili priču o gorivu\nVučić je preneo večeras da je u toku privođenje ljudi koji su izmislili priču o nedostatku goriva.\n„Sada će morati da objasne odakle im te dojave, kako i na koji nacicn su ih dobili“, rekao je Vučić.\nNikakvih problema sa naftom nema, a neće ni biti, rekao je Vučić, ne samo za dan, tri, četiri ili pet dana, već ni narednih meseci.\nVučić je rekao da je sada cena goriva značajno niska i da će na berzama nastaviti da pada.\nVučić je rekao da je cena bakra na 45 i rekao da bi, da nam Kinezi nisu uzeli RTB Bor, sada morali da ga zatvorimo, jer bi imali dug od dve milijarde.\nVučić je istakao da su za Srbiju mnogo važni, subota, nedelja, ponedeljak, zbog opreme koja stiže, ali i dani pred nama koliko ćemo novoobolelih imati.\n„Molim ljude za disciplinu, da razumeju. Znam da ima onih koji nikada neće želeti da razumeju. Evo prihvatam svi krivicu, da sam najgori, da teram ljude u kuću, i da to Ana i ja radimo iz čistog hira, ali samo budite u kući“, poručio je Vučić.\nVučić je, na pitanje da li se kosi sa odlukom vlade što je mnogo ljudi, mimo policijskog časa, na beogradskim izletištima, rekao da drže razmak bar jedan ipo do dva metara.\n„To je ono što sam naučio od lekara”, rekao je Vučić zamolivši sve prisutne na kraju konferencije za aplauz prisutnim i svim drugim lekarima, koji će ponoviti u 20 časova.\nZbog izjave o Kini – pohvale četiri evropska lidera\nVučić je rekao da je zbog izjave o tome da je Kina jedina zemlja koja može da pomogne Srbiji u borbi protiv korona virusa dobio pohvale od četiri aktuelna lidera zemalja Evropske unije.\n„Od njih sam dobio pohvale za svaku reč koji sam izgovorio, neću im imena govoriti da njih ne bih dovodio u neugodnu situaciju. Pri tome su mi rekli: „Nažalost, ti si jedini koji imaš petlju da u Evropi to kažeš jasno i glasno“. Izvinjavam se što imam petlju da govorim istinu“, rekao je Vučić, na konstataciju novinara u Palati Srbija da je zbog te izjave iz Evrope dobio i kritike, dok je u Kini postao zvezda.\n„Ali mi ne može niko zapušiti usta.. moj posao je da se borim za interese našeg naroda i zemlje, pomagaćemo i mnogim drugima, ali idite u Bergam i pričajte ljudima nešto o solidarnosti…“, ukazao je Vučić.\nPsiholozi rade 24 sata, mladi da pomognu\nPsiholozi su uključeni, rade 24 sata dnevno, jer imaju ogroman broj poziva, izjavio je Vučić večeras i pozvao mlade da pomognu gradskim štabovima tokom borbe protiv korona virusa.\nVučić je to rekao na konferenciji za novinare na pitanje da li vlada razmatra da uključi i psihologe u priču oko korona virusa.\nVučić je primetio je da se za jedan dan značajno smanjio broj volontera, što je „prirodno, jer svi sve više počinju da misle na sebe“, ali je naglasio da je srećan što i dalje postoje ljudi koji žele da pomognu.\n„Nećete stići svakome kućnog ljubimca da izvedete, ali ako to uradite jednom u 10 dana, opet ste nešto napravili“, rekao je Vučić.\nOn je posebno pozvao mlade od 18 godina do 30 godina da se prijave i pomognu gradskim štabovima.\n„Ja sam kroz ovo prolazio tokom rata, gledao sam kako to ide, kako se entuzijazam smanjuje… Znam da će za sedam dana, malo ko da brine i o našim lekarima, i svemu drugom, svi će da razmišljaju kako da ovo prođe, ali mi ćemo do kraja da izguramo i izdržimo svi zajedno“, poručio je Vučić.\nVučić je ponovo pozvao penzionere da ne izlaze iz svojih kuća.\n„Naći ćemo vas, tražićemo vas, naći ćete vi nas, samo ne izlazite iz kuće“, rekao je Vučić.\nRazmatramo i potpunu zabranu kafića i restorana\nVučić je izjavio večeras da se razmatra i mogućnost potpune zabrane kafića i restorana.\n„Razgovaramo i o tome, moguće je u svakom trenutku“, rekao je Vučić.\nOn je pohvalio vlasnike ugostiteljskih objekata što se pridržavaju uputstava i mera Vlade Srbije, a koje se tiču radnog vremena, rastojanja u kafiću, broja ljudi…\n„Svi se oni pridržavaju naših uputstava i mera, prazni su i trpe gubitke i gledaćemo da im pomognemo“, rekao je Vučić.\nDisciplina je ključ, penzioneri, ne izlazite iz kuća\nVučić je izjavio da će već sutra u bolnici biti instalirani novi respiratori švedske proizvodnje, koji su stigli u Beograd.\n„Našli smo ih mi i više od ovoga, ali ja smem da vam kažem kad novac prođe i kada naši avioni mogu da uzlete. Imaćemo još mnogo više od ovoga“, rekao je Vučić.\nVučić je ponovo zamolio sve građane da budu disciplinovani i da razumeju da se sve mere preduzimaju zbog njih.\nVučić je podsetio da je samo juče u četiri grada u Italiji preminulo više od 400 ljudi, te istakao da je to scenario koji mi pokušavamo da izbegnemo.\n„To kada dođe, iz toga ne možemo da izađemo. Molim penzionere – ne izlazite iz kiće i ne ljudite se na policajce koji rade svoj posao. Nemojte da mislite da, ako se dobro osećate, nećete da dobijete virus. Sve ovo radimo samo zato što vas beskrajno volimo“, rekao je Vučić.\nVučić je ponovio da je najvažnije da se svi ponašaju odgovorno, i još jednom zamolio naše ljude iz inostranstva da budu odgovorni.\n„Budite disciplinovani. Znam da ste i tamo naučili na disciplinu. Da ne ugrozite nikog drugog ovde. Očekujemo udar i zbog toga, a u obavezi smo da pustimo naše ljude“, rekao je Vučić.\nVučić najavio je da će u nedelju stići potrebne količine brašna srpskom narodu na severu Kosova.\n„Da kažem našem narodu na severu Kosova da u nedelju stižu te količine brašna, bilo da dobijemo dozvolu bilo da opet moramo na druge načine. Razumeju me ljudi sa severa Kosova i Metohije“, rekao je Vučić.\n„Za dostavljanje robe na Kosovo i Metohiju, mi ćemo tražiti dozvolu, jer mi pomažemo preko crvenih telefona za transport određenih roba da snabdemo sever Kosova i Kosovsko pomoravlje brašnom“, rekao je Vučić.\nVučić je apelovao na građane da ne kupuju brašno u velikim količinama, navodeći da je tražnja za brašnom u našoj zemlji skočila za 463 odsto.\nVučić ističe da Srbija ima dovoljno brašna i da će ga izvesti i Bosni i Hercegovini, Crnoj Gori, Severnoj Makedoniji i Albaniji.\nVučić je rekao i da će se zaraženi pacijenti na severu Kosova lečiti u centralnoj Srbiji, kao i da će to biti omogućeno i pacijentima iz Republike Srpske.\nSpremni smo da pošaljemo avione za studente, dozvole su problem\nDržava je spremna da pošalje naše avione za srpske studente i druge građane koji su ostali zarobljeni na aerodromima u inostranstvu, rekao je Vučić.\n„Spremni smo da pošaljemo naše avion i mi to da platimo. Naši ljudi i studenti treba da razumeju da ćemo da pokušamo i potpisaćemo specijalnu dozvolu za tu vrstu specijanih letova za našu decu i građane“, rekao je Vučić.\nVučić je tako odgovorio na pitanje novinara šta će biti sa našim ljudima koji su zarobljeni širom Evrope na aerodromima i koji su kontaktirali naše ambasade.\n„Ako bude trebalo, mi ćemo da dezinfikujemo pojedine avione, ali nije to problem već to što nam više ne daju da sletimo. Tako smo čekali i za avion za ovu medicinsku opremu iz Lajpciga pošto to spada pod posebne dozvole EU. Treba da čekamo dva, pet ili sedam dana, a mi sve merimo po satima“.\nVučić je rekao da će biti orgaizovani avioni, ali da su najveći problem dozvole za sletanje.\nVučić je naveo da je avion „319“ u Pekingu, „330“ je na putu za Kinu, falkon je otišao u Egipat, jedna avion za Tunis, tako da su trenutno svi avioni zauzeti.\nVučić je rekao da se traži rešenje, ali da treba imati u vidu da su u Evropi u mnogim zemljama odavno zatvorili sve puteve i da je do danas samo u Italiji 3.400 mrtvih.\nPrevious Zabranjen izlazak starijima od 65 godina, niko ne sme na ulicu od 20 do 5 h\nNext Hvala Siju i kineskom narodu, Kina prijatelj zauvek


Izborno takmičenje u Bačkoj Palanci - Kajakaški savez Srbije\nIzborno takmičenje u Bačkoj Palanci\n02.07.2016. - 16:31 » Vesti\nIzborno takmičenje za sastav olimpijskog tima\nBoje Srbije u jednosedu na 200 metara u Rio de Žaneiru braniće Marko Novaković.\nNovaković je na izbornom takmičenju za sastav tima na Olimpijskim igrama održanom u Bačkoj Palanci pobedio Marka Dragosavljevića. Prema pravilniku Kajakaškog saveza Srbije, Novaković i Dragosavljević veslali su dve trke.\nPrvu trku Novaković je dobio u vremenu 34.81 sekund, dok je Dragosavljević kroz cilj prošao sa zaostatkom od 1.26 sekundi.\nU drugoj trci Novaković je kroz cilj prošao za 35.09 sekundi, dok je Dragosavljevićev zaostatak iznosio 40 stotinki.\n„Meni je dvosed sa Nebojšom Grujićem prioritet, a vožnja u jednosedu će u Rio de Žaneiru biti za moju dušu. Nadam se da ću biti uspešan jer ću dati sve od sebe. Vratila su mi se sećanja na Olimpijske igre u Londonu gde sam veslao jednosed. Tada sam bio sedmi, a sada moram da budem bolji jer bi bilo glupo da ne ostvarim bolji rezultat jer sam iskusniji, brži i jači„, naglasio je Novaković.\nPored jednoseda, Novaković će u Rio de Žaneiru veslati i dvosed na 200 metara.\n„Veći mi je pritisak u dvosedu jer sa Nebojšom sve delim. Bili smo upešni na svim takmičenjima na kojima smo veslali, osim na Svetskom kupu u Račicama gde smo se takmičili iz punog treninga i nismo uspeli da osvojimo medalju. Na Evropskom prvenstvu smo postali šampioni iako sam ja na startu napravio grešku. Pogrešio sam od prevelike želje, ali nas je Bog pogledao. Nas dvojica se trudimo i siguran sam da će kruna svega biti u Riju„, naglasio je Novaković.\nIzborna trka veslana je i u konkurenciji ženskog dvoseda na 500 metara u kojoj je veslana samo jedna trka. U „izbijanju“ su prve kroz cilj prošle Nikolina Moldovan i Olivera Moldovan u vremenu 1 minut 41.07 sekundi, dok su Milica Starović i Dalma Ružičić-Benedek kroz cilj prošle sa 47 stotinki zaostatka.\n„Bio je ovo za nas veliki zadatak za koji smo dobro trenirale i konačno smo usaglasile zaveslaje. U prvih tri stotine metara je bila egal trka, a u poslednjih dve stotine metara, kada su nam ruke već bile teške i kada smo bile umorne, uspele smo da ih pobedimo„, nije krila zadovoljstvo Nikolina Moldovan.\n„Mislim da je naša bolja forma definitivno presudila, kao i to što smo bile složnije u finišu. Sada imamo mesec ipo dana da se na miru spremimo za Olimpijske igre„, otkrila je planove Nikolina.\nIzborno takmičenje za mlađe seniore\nU Bačkoj Palanci održano je izborno takmičenje za sastav reprezentacije za Šampionat Evrope za juniore i mlađe seniore.\nmlađi seniori (U23)\n1. Bojan Milinković 35.46\n2. Nikola Škufca 35.64\n3. Nemanja Stanivuković 35.87\n4. Petar Milković 36.89\n5. Stefan Šaponjic 36.92\n6. Luka Karanović 38.01\n7. Zoltan Ham 38.75\n1. Dragan Hančovski 3:37.15\n2. Anđelo Džombeta 3:48.31\n3. Stefan Jovanov 3:53:47\n1. Dragosavljević, Milinković 34:40\n2. Džombeta, Mirkov 35:27\n1. Vladimir Torubarov\nU K2-500 u konkurenciji mlađih seniorki Džombeta i Polovina nisu uspele da izveslaju predviđenu normu.


Halilhodžić je u dogovoru sa advokatom obustavio tužbu, iako je svojevremeno tvrdio da su spomenutim postupkom iz FS Japana naštetili njegovom ugledu\nVahid Halilhodžić, bosanskohercegovački fudbalski stručnjak, trener francuskog Nantesa, povukao je tužbu protiv Fudbalskog saveza Japana, prenosi Anadolu Agency (AA).\nKako pišu mediji u Japanu, Halilhodžić je odustao od tužbe koju je pokrenuo u maju prošle godine protiv čelnika FS Japana za klevetu. Naime, u obrazloženju otkaza na konferenciji za medije istaknuto je da je smijenjen sa selektorske funkcije ”radi loše komunikacija sa igračima”.\nHalilhodžić je u dogovoru sa advokatom obustavio tužbu, iako je svojevremeno tvrdio da su spomenutim postupkom iz FS Japana naštetili njegovom ugledu.\nPopularno zvani Vaha, selektor Japana bio je od 12. marta 2015. godine do smjene 9. aprila 2018. ”Samuraje” je vodio u 38 utakmica, ostvarivši 21 pobjedu, devet remija i osam poraza, uz gol razliku 84:34.\nI pored toga što se sa nacionalnim timom ”zemlje izlazećeg sunca” uspio plasirati na Svjetsko prvenstvo ”Rusija 2018”, uručen mu je otkaz. Iako nikada nije zvanično potvrđeno, smijenjen je ”jer je iz ekipe izostavljao nekoliko iskusnijih, do tada standardnih reprezentativaca Japana”.


Održan sastanak projekta FOOD4HEALTH u cilju definisanja budućih aktivnosti\nU okviru IPA Interreg projekta FOOD4HEALTH (“Održivi i inovativni lanac vrijednosti Agro hrane i ribarstva za prekogranično tržište malih i srednjih poduzeća“) koji u Crnoj Gori realizuju Institut za biologiju mora Univerziteta Crne Gore i Ministarstvo poljoprivrede, šumarstva i vodoprivrede Crne Gore, u petak, 18. juna tekuće godine, organizovan je sastanak od strane lider partnera - Ministarstva poljoprivrede Albanije, sa ciljem definisanja budućeg pristupa realizaciji projektnih aktivnosti. U ime Instituta za biologiju mora sastanku su prisustvovali dr Milica Mandić, rukovodilac projekta i dr Mirko Đurović, koordinator projekta; u ime Ministarstva poljoprivrede, šumarstva i vodoprivrede Crne Gore g-din Milivoje Saičić, sekretar Ministarstva, Mr Miroslav Cimbaljević, generalni direktor direktorata za poljoprivredu i g-din Deniz Frljučkić, savjetnik I za IT u ribarstvu.\nTokom sastanka diskutovano je o realizovanim aktivnostima projekta u Crnoj Gori, od kojih je najznačajnija aktivnost nadogradnje dijela zgrade Instituta za biologiju mora u površini od oko 260 m2, koja će predstavljati Food4Health multi-funkcionalnu laboratoriju. Svi radovi na nadogradnji su već finalizovani, i trenutno je u proceduri nabavka neophodne opreme za potrebe formiranja prvog mrijestilišta školjki kamenica (Ostrea edulis) u Crnoj Gori.\nPovećanje proizvodnje školjki od izuzetne je važnosti, prije svega kao doprinos gastronomskoj ponudi, za unaprijeđenje razvoja malih preduzeća koja se bave ugojem zdrave hrane u moru, za povećanje potrošnje morskih proizvoda po glavi stanovnika, ali i za smanjenje opterećenja izlova školjki iz prirodnih populacija, odnosno očuvanja postojećih resursa.\nProjekat Food4Health omogućio je Univerzitetu Crne Gore i Institutu za biologiju mora formiranje modernih, multifunkcionalnih laboratorija koje će parirati sličnim laboratorijama regiona. Nakon formiranja laboratorije za uzgoj mikroalgi i laboratorije za uzgoj kamenica, Institut za biologiju mora će postati jedini institut na istočnoj obali Jadrana koji posjeduje jednu takvu, kompletno opremljenu laboratoriju. Ulažu se značajna sredstva za realizaciju pomenutih aktivnosti, a obuka mladih istraživača doprinjeće izvrsnosti Univerziteta i Instituta u naučnim krugovima.\nDodatno, povezivanje sektora visokog obrazovanja i sektora privrede (proizvodnja školjki) omogućiće da rezultati naučnih istraživanja koji će biti ostvareni u novim laboratorijama budu direktno primjenljivi u sektoru privrede, uz korišćenje čistih i ekološki prihvatljivih uzgojnih tehnologija.


NJEMAČKI MEDIJI - VOLKSWAGEN ŠPIJUNIRAO PREVENT I HASTORE | RTVUSK.ba\n- Kada je 2016. godine Prevent grupacija zaustavila isporuke Volkswagenu, kompanija je pretrpjela milionski gubitak. Sudeći prema izvještajima njemačkih medija, ovaj automobilski div okrenuo se tada krajnje upitnim metodama djelovanja. Kako je njemački automobilski div „preventivno“ špijunirao Prevent\nAUTOR: FENA, bh. mediji\nSARAJEVO, 16. aprila - Navodno, Volkswagen grupa špijunirala je dobavljača Prevent, izvještava “Bild am Sonntag“. Prema izvoru iz advokatske kancelarije Hogan Lovells, od marta 2017. godine angažovali su berlinsku zaštitarsku firmu kako bi dobili informacije o ukupno 37 “ciljanih osoba”.\nDobavljač Prevent je u augustu 2016. godine ušao u vrlo neugodan spor sa VW-om. Zbog velike narudžbe koja je otkazana, dvije njemačke podružnice Prevent grupe privremeno su zaustavile isporuke Volkswagen grupaciji u augustu. Kao rezultat toga postrojenja u Wolfsburgu i Emedonu danima su mirovala, a Volkswagen je pretrpio milionsku štetu.\n- Sve je urađeno transparentno. Prema našim saznanjima, sve pretrage u vezi s dobavljačem provedene su u skladu sa zakonskim propisima, kazao je glasnogovornik Volkswagena na upit o praćenju članova porodice Hastor i uprave grupacije.\n- Ukoliko ovi navodi budu potvrđeni, očekujemo da se novo rukovodstvo Volkswagena jasno distancira od takvih poslovnih praksi u budućnosti, kazao je glasnogovornik grupacije Prevent.


Švedski zastupnik pita: Šta radite da spriječite novi krvavi rat u BiH? – Gluporije\nŠvedski zastupnik pita: Šta radite da spriječite novi krvavi rat u BiH?\nJacobsson je ministrici uputio formalno pismeno pitanje u kojem opisuje situaciju i poziva na prekid “nacionalističkog separatizma od bosanskohercegovačkog entiteta RS koji uz podršku Rusije rizikuje da sruši Bosnu i Hercegovinu”.\nMagnus Jacobsson želi da Švedska, EU, i UN, spriječe da se Bosna i Hercegovina raspadne kao država. Inače je potpredsjednik grupe u švedskom Riksdagu koja radi na pitanjima koja se tiču Zapadnog Balkana. On je član Švedske demokršćanske partije (KD) i pisao je o genocidu u Srebrenici u najvećem švedskom mediju za kršćane, N1.\nU Evropi duvaju hladni vjetrovi. Rusija se mobiliše duž ukrajinskih granica i sve je više uključena u unutrašnju politiku Bjelorusije. Rusija takođe nastavlja da okupira dijelove Gruzije, unapređujući svoje pozicije na Kavkazu kao rezultat rata između Armenije i Azerbejdžana.\nTakođer je moguće vidjeti kako Rusija pojačava ugnjetavanje vlastitog stanovništva i otežava opoziciji i medijima djelovanje na klasičnim demokratskim principima.\nVidimo i kako srpske teritorije u Bosni i Hercegovini proširuju saradnju sa Rusijom, a istovremeno donose sve više parlamentarnih odluka koje imaju za cilj da RS napusti Bosnu i Hercegovinu. Nažalost, vjerovatno moramo pretpostaviti da je ovo, zajedno sa ‘izbjegličkom krizom’ između Bjelorusije i Poljske, koordinirani napad na evropski poredak koji gradi mir, konsenzus i trgovinu.


Poskupljenje grejanja i u Smederevu - Bizlife.rs\nPoskupljenje grejanja i u Smederevu\n11:27 Smederevo, 14/12/2011\nČlan Gradskog veća zadužen za funkcionisanje javnih preduzeća u Smederevu Milija Barović najavio je poskupljenje grejanja u ovom gradu.\nBarović je rekao da je odluku o tome već doneo Upravni odbor Javnog preduzeća za stambene usluge i toplifikaciju i predložio korekciju od 15 odsto, a konačnu reč o procentu poskupljenja daće Gradsko veće na prvoj narednoj sednici.\nOdluka o višim cenama grejanja opravdava se disparitetom cene mazuta koji je, po Barovićevim rečima, sa 34-35 dinara prošle godine, dostigao nivo od 61 dinara i ozbiljno ugrožava rad ovog javnog preduzeća. Barović je izrazio očekivanje da nova cena grejanja ne bi trebalo da pređe deset procenata, pre svega zbog platežne moći građana.\nTakođe se razmatra i mogućnost da se razlika u ceni grejanja između privatnih i pravnih subjekata koriguje, zbog ekonomske krize i teške situacije u kojoj se nalazi privreda.\n„Do sada je privreda plaćala tri puta veći iznos u odnosu na fizička lica, pa se veliki broj radnji, prodavnica, butika isključio sa daljinskog grejanja. Niža cena bi bila motiv da preduzetnici koriste usluge preduzeća i bila bi bolja naplata“, ocenio je Barović. On je nagovestio „maksimalnu racionalizaciju“ u ovom javnom preduzeću, uključujući produktivnost rada, ekspeditivnost, možda i smanjenje zarada zaposlenih.\nTrenutna dugovanja domaćinstava i privrede iznose 130 miliona dinara i bez obzira na poteškoće u poslovanju, grejna sezona je obezbeđena i ima dovoljno mazuta, naglasio je Barović.\nNa sistem centralnog grejanja u Smederevu, posredstvom 12 kotlarnica, priključeno je oko 4.500 korisnika.


Fejsbuk uklonio više od tri milijarde lažnih naloga - Boom93\nKompanija Fejsbuk saopštila je da je uklonila više od tri milijarde lažnih naloga od okotobra do marta, što je dva puta više nego prethodnih šest meseci.\nNovi izveštaj Fejsbuka objavljen, međutim, ne navodi koliko lažnih naloga je moguće propušteno.\nPovećanje ukazuje na izazove sa kojima se Fejsbuk suočava u uklanjanju naloga koje kreiraju kompjuteri da bi širili spam, lažne vesti i druge neodgovarajuće sadržaje.\nKako se usavršavaju sredstva Fejsbuka da primeti ovakve naloge tako se usavršavaju i kreatori ovih lažnih naloga.\nFejsbuk ima 2,4 milijarde aktivnih mesečnih korisnika. Većina uklonjenih naloga neće se primetiti u tom broju, međutim kompanija ipak procenjuje da je pet odsto njenih mesečnih aktivnih korisnika lažno.


POZNATI STIPENDISTI SA STUDIJA U INOSTRANSTVU - Derventski list\nMinistarstvo za naučnotehnološki razvoj, visoko obrazovanje i informaciono društvo Republike Srpske objavilo je danas preliminarnu rang-listu stipendista prvog, drugog i trećeg ciklusa studija u inostranstvu, za šta je budžetom Srpske planirano 191.000 KM.\nPrema ovoj rang-listi biće dodijeljena 51 stipendija, a iz Ministarstva je saopšteno da je Komisija za dodjelu stipendija predložila da studentima prvog ciklusa studija u inostranstvu bude dodjeljeno 19 stipendija, studentima drugog ciklusa studija četiri i studentima trećeg ciklusa 28 stipendija.\nStudenti koji su konkurisali za stipendiju Ministarstva i ispunjavaju uslove konkursa, a dodijeljena im je stipendija od drugog javnog izvora stipendiranja, imaju mogućnost da se opredijele za jednu stipendiju i to u roku od osam dana od objavljivanja preliminarne rang-liste.\nUkoliko se student odluči za stipendiju Ministarstva potrebno je da dostavi uvjerenje od drugog davaoca da se odriče stipendije iz drugog javnog izvora stipendiranja.\nPreliminarna rang-lista stipendista dostupna je na portalu Vlade Republike Srpske www.vladars.net, na stranici Ministarstva za naučnotehnološki razvoj, visoko obrazovanje i informaciono društvo.\nPodnosioci prijava imaju pravo prigovora na ovu listu u roku od osam dana od dana njenog objavljivanja, odnosno do 5. januara.\nAutor: Daliborka RogićShare0\n280 MJESTA ZA KADETE\nDerventski List 02.04.2019 02.04.2019\nnajniža plata 590 KM\nDerventski List 31.12.2021 31.12.2021


Odbornici raspravljaju o "Jugoremediji"\nZRENJANIN - O 142 otpuštena radnika Fabrike lekova "Jugoremedija" u utorak, 29. marta, raspravljaće odbornici zrenjaninskog lokalnog parlamenta, pošto je predsednik SO Zrenjanin Darko Nišavić za taj dan sazvao vanrednu sednicu. Zahtev za zakazivanje sednice uputilo je 25 odbornika SRS-a i SPS-a, podsećajući da je Republička inspekcija rada donela odluku da se bivši radnici vrate na posao.\nSocijalisti i radikali su i na prošloj sednici SO Zrenjanin tražili da se raspravlja o ovom problemu, no većinom odborničkih glasova taj predlog je odbijen. U materijalu za sednicu dostavljena je i krivična prijava koju je Savez samostalnih sindikata Vojvodine podneo protiv v. d. generalnog direktora "Jugoremedije" Jovice Stefanovića Ninija i njegovog zamenika Zlatka Markovića, zbog sumnje da su povredili prava iz radnog odnosa, baš kada je u pitanju uručivanje otkaza ugovora o radu.\nIz "Jugoremedije" je nezvanično saopšteno da je zrenjaninska farmaceutska kuća nezadovoljna odnosom lokalne samouprave prema njoj, jer se u nekoliko navrata svrstavala na stranu otpuštenih radnika, što su opštinski zvaničnici demantovali. U međuvremenu je Opštinski sud u Zrenjaninu doneo rešenje kojim je generalni štrajk organizovan lane u "Jugoremediji" proglašen nelegalnim, čime su i odluke o uručivanju otkaza ugovora o radu "stekle potpuni legitimitet i legalitet" (kako se kaže u saopštenju ovdašnje farmaceutske industrije).


Može li Amerika da održi globalnu dominaciju?\nMože li Amerika da održi globalnu dominaciju?\nPitanje je mogu li SAD da očuvaju globalno liderstvo? Globalna američka dominacija je ozbiljno ugrožena. Veći broj faktora ukazuje da smo svedoci stvaranja multipolarnog sveta. U novoj multipolarnoj strukturi SAD bi zadržale vodeće mesto. Bile bi pojedinačno, vojno i ekonomski najjača sila. Ali rezultat tekućih procesa u međunarodnoj politici na kraju bi doveo do toga da buduće američko „novo globalno liderstvo“ neće značiti i „globalnu dominaciju“. U različitim delovima sveta se pojavljuju (makro)regionalni geopolitički igrači, koji zarad ostvarivanja sopstvenih, istiskuju američke interese. „Novo globalno liderstvo“ bi zato značilo da bi SAD u većoj ili manjoj meri ostale prisutne u svim delovima sveta i da bi svuda „do određene mere“ mogle da brane svoje interese. U odnosu na današnji položaj, a pogotovo na poziciju SAD u međunarodnim odnosima tokom drugog mandata Bila Klintona i prvog mandata Džorža Buša mlađeg, značilo bi to značajnu eroziju.\nTri su značajna „unutrašnja problema“ sa kojima se u međunarodnoj politici sreću SAD. Prvo, to je nezaustavljivi proces opadanja američke ekonomske moći u globalnim razmerama. Dok je neposredno posle Drugog svetskog rata američka privreda činila gotovo polovinu svetske ekonomije, danas je to – četvrtina. Tekuća velika ekonomska kriza samo dodatno narušava poziciju SAD. Drugo, slika SAD se u svetu za poslednje dve decenije promenila. Nema više one zavodljivosti „američkih vrednosti“ koje su izazivale čežnju u različitim delovima sveta. Kako navodi Zbignjev Bžežinski, globalizacija je donela i globalno buđenje koje je izrazito antiameričko. Posle afera koje je servirao „Vikiliks“ i podataka koje je otkrio Edvard Snouden dalje korišćenje parola o borbi za demokratiju, reforme i ljudska prava je izgubilo na verodostojnosti. Zbog toga će za SAD biti sve teže da upotrebljavaju sredstva „meke moći“. Treće, to je opadanje vojne dominacije. Vojni budžet SAD za narednih deset godina će biti značajno smanjen, a smanjuju se i izdaci za odbranu američkih saveznika u svetu. Istovremeno, izdaci za vojne potrebe američkih rivala se konstantno povećavaju. Ipak, važno je podvući da je slabljenje SAD u ovom segmentu najmanje vidljivo, te da SAD i dalje troše na odbranu koliko i sve ostale zemlje na svetu zajedno. Uprkos svemu, vojna sila ostaje realno sredstvo sprovođenja spoljnopolitičkih ciljeva na koje sa SAD mogu osloniti.\nDa bi SAD održale globalnu dominaciju, neophodno je da u narednoj deceniji dođe do ekonomske konsolidacije, održavanja tehnološke supremacije i usavršavanja postojećih (ili razvoja novih) vrsta oružja. To zahteva promenu tekućih trendova. A ovu promenu je nemoguće napraviti ukoliko se ne zaustave rivali u različitim delovima sveta. Sve veća spoljnopolitička agresivnost i hrabriji nastupi novih (makro)regionalnih sila predstavljaju „spoljni problem“ SAD. Zato je bitka koju će SAD voditi narednih decenija pre svega geopolitička.\nŠta su najznačajniji „spoljni problemi“ za SAD: kontinualno ekonomsko jačanje Kine (ekonomsko jačanje je uzrokovalo i sve veća izdvajanja za vojne namene) i njeno geoekonomsko pozicioniranje u istočnoj Africi, jugoistočnoj Aziji, istočnom delu srednjoazijskog areala i delimično na Bliskom istoku; institucionalno-ekonomska konsolidacija i vojno jačanje Rusije (uključujući modernizaciju svih vrsta naoružanja i sredstava); želja višedecenijskih partnera – vodećih zapadnoevropskih zemalja i Japana da igraju sve samostalnije i suprotno interesima SAD po određenim pitanjima; borba za liderstvo u tzv. Muslimanskom svetu; smanjivanje tehnološkog zaostatka regionalnih sila u odnosu na SAD; jačanje antiamerikanizma u različlitim delovima sveta, pre svega među muslimanima.\nOtuda se kao prioriteti SAD nameću: obuzdavanje Kine; iscrpljivanje Rusije; kontrolisanje EU i Japana; usmeravanje islama. Uspešno rešavanje pomenutih „spoljnih problema“ predstavljalo bi i „pola puta“ u rešavanju „unutrašnjih problema“. Između definisanih prioriteta postoji velika međuzavisnost. Iscrpljivanje Rusije može otvoriti prostor za usmeravanje Kine ka ruskim dalekoistočnim teritorijama i zapadnoevropskim članicama NATO ka ruskoj interesnoj sferi u istočnom delu Evroazije; sa jedne strane, slabljenje ruske pozicije odgovara za SAD, dok sa druge strane preterano jača poziciju Kine i EU što nije u američkom interesu; naglo slabljenje Kine bi pobudilo geopolitički ekspanzionizam u Japanu usled čega bi Japan sve više postajao američki rival u Pacifiku; usmeravanje islama može proizvesti veliki međucivilizacijski sukob koji će doprineti obuzdavanju Kine, iscrpljivanju Rusije i kontrolisanju EU, ali se može pretvoriti i u veliki unutarcivilizacijski sukob koji će stvari na Bliskom istoku još više zakomplikovati… Zbog toga je teško odrediti redosled realizacije prioriteta. Takođe, teško je i predvideti kako će se stvari razvijati kada se jednom pokrenu. Nikada se sve ne odvija kako je planirano. Na nekima od njih bi se moglo raditi istovremeno, a svi zajedno bi morali biti dobro koordinisani u dugom vremenskom periodu. Kako bi se pomenuti prioriteti realizovali?\nPod obuzdavanjem Kine podrazumeva se obaranje njenog tekućeg (trodecenijskog) privrednog rasta i uspešna kontrola budućih ekonomskih kretanja. Za obuzdavanje širenja geoekonomskog uticaja Kine se vojni resursi SAD u Pacifiku pokazuju nedovoljnim, dok je oslanjanje na priobalno-ostrvski „geostrategijski luk“ Južna Koreja-Japan-Tajvan-Filipini ograničenog efekta. Pomenutim merama SAD sprečavaju strateški izlazak Kine na svetsko more, ali to istovremeno ne znači i željeno obuzdavanje. Obuzdavanje Kine će biti uspešno tek ukoliko se ostvare tri mere:\n(1) Stvori delotvoran kontinentalni geostrategijski luk na jugozapadnoj granici Kine. U tom kontekstu za SAD je značajno da podstiče indijsko-kinesko rivalstvo, ali i da u svoju interesnu sferu uvuče Mijanmar i Vijetnam;\n(2) Spreči strateško povezivanje sa Rusijom;\n(3) Onemogući dalje jačanje kinesko-pakistanskih odnosa.\nNeposredni koraci u cilju ostvarivanja ove tri mere bi verovatno bili:\n(1) Opstrukcija rada BRIKS kako se ne bi dozvolilo poboljšavanje kinesko-indijskih odnosa i strateško kinesko-rusko povezivanje kroz ovu multilateralnu konfiguraciju;\n(2) Stalno ometanje kinesko-ruske saradnje uvek i na svakom mestu i stvaranje mišljenja u svetskoj javnosti o tome kako je zapravo kinesko-ruski sukob u budućnosti neizbežan (Kini su neophodni resursi, a ruske dalekoistočne oblasti su slabo naseljene);\n(3) Pokušaj ostvarivanja što značajnijeg uticaja na Kazahstan. Kazahstan je jedan od dva strateška partnera Rusije (pored Belorusije) i već to je dovoljno za SAD da pokažu veliki interes da utiču na političke procese u ovoj zemlji. Međutim, Kazahstan može biti iskorišćen i kao sredstvo za dugoročno narušavanje kinesko-ruskih odnosa. U tom smislu, SAD mogu ohrabrivati Kinu da trasom starog „Svilenog puta“ preko Kazahstana traži svoju kontinentalnu kopču sa Evropom;\n(4) Obezbeđivanje adekvatnih investicija koje bi značajno uticale na popravljanje ekonomske i socijalne situacije u Mijanmaru i Vijetnamu (trenutno su zbog troškova proizvodnje atraktivniji od Kine, pa postoji i ekonomska opravdanost za ovakav korak!), a zatim i potpisivanje sporazuma o vojnoj saradnji sa pomenute dve zemlje;\n(5) Konstantno vršenje pritiska na ASEAN u cilju proizvodnjenja protivkineskog postavljanja (za te namere se mogu koristiti i Mijanmar i Vijetnam kao članice ASEAN-a ukoliko pre toga potpadnu pod uticaj SAD);\n(6) Stvaranje posebnog programa prisustva u Maleziji i Indonezij u cilju ograničenog i usmerenog jačanja radikalnih islamističkih grupa u ovim zemljama. Radikalni južnoazijski islam se može usmeriti protiv kineskih interesa u regionu, a za taj cilj može se koristiti otvaranje „ujgurskog pitanja“ i održavanje latentnog konflikta u Sinđangu (palestinizacija Sinđanga). Ovakvim pristupom bi se mogle usmeriti na ekstremno antikinesku poziciju i vlade Malezije i Indonezije;\n(7) Postepenim otvaranjem konflikta južnoazijskih muslimana sa Kinom i palestinizacijom Sinđanga stvara se povoljan ambijent za dugoročno narušavanje kinesko-pakistanskih odnosa. Time se Kina još i potpuno usmerava ka Kazahstanu kao jedinom zapadnom susedu na kojeg se može značajnije osloniti, što narušava njene odnose sa Rusijom;\n(8) Nastavak vojne saradnje sa Indijom u sve značajnijem obimu i pomoć Indiji u širenju njenog uticaja što je moguće dalje na istok (sve do granica Kine). Istovremeno, pokušaj smirivanja indijsko-pakistanskog neprijateljstva i stvaranje prihvatljivog okvira za saradnju ove dve zemlje.\nRusija je u poslednjih deceniju i po pod Vladimirom Putinom prošla neverovatan put od zemlje na ivici raspada do zemlje stožera evroazijskih integracija. Evroazijski savez, koji ima ambiciju da iz ekonomske preraste u političku integraciju i da se teritorijalno proširi, uticajni pojedinci iz SAD su već okarakterisali kao „resovjetizaciju“. Evroazijski savez ima kapacitet da postane jedna od najznačajnijih regionalnih integracija na svetu. Ipak, vidljiv je niz strukturnih problema u ruskoj privredi i njeno preterano oslanjanje na prihode od prodaje energenata. Stvaranjem Evroazijskog saveza Rusija pokušava da ovo promeni i ubrza sopstveni privredni razvoj, tehnološki se osavremeni i razvije inovativne kapacitete. Istovremeno, zbog ruskog nuklearnog arsenala i ostalih vojnih potencijala (koji se ubrzano razvijaju) SAD moraju biti oprezne u svom nastupu prema Rusiji. Primetni su napori SAD da se medijskom kampanjom, ali i preko ruskog nevladinog sektora i političkih organizacija destabilizuje unutrašnja politička struktura (piramida vlasti) u Rusiji. Efekti ovih pokušaja su mali zbog sve manjeg uticaja instrumenata meke moći na političke procese. Unutrašnja destabilizacija Rusije moguća je samo dramatičnim narušavanjem postojećih socijalnih odnosa, preko pogoršavanja ekonomske situacije. Do toga se može doći na dva načina:\n(1) Direktnim uticajem na ruski budžetski prihod (odnosno na prihod od prodaje energenata). To se može učiniti stavljanjem pod direktnu američku kontrolu izvorišta zemnog gasa u srednjoazijskom arealu, čime bi se smanjila zavisnost dela potrošača od ruskog gasa (pre svega se ovo odnosi na izvorišta u Iranu, jer se tu nalaze druge potvrđene rezerve zemnog gasa na svetu). Takođe, ovo se može postići i sprečavanjem izgradnje novih cevovoda od Rusije ka krajnjim korisnicima, pre svega u platežno sposobnoj EU;\n(2) Usmeravanje Rusije na drugačiju raspodelu budžetskih sredstava. Ovo se može postići otvaranjem niza bezbednosnih problema, usled čega bi se Rusija uvukla u novu „trku naoružavanja“ pa bi morala da izdvaja sve veća i veća sredstva za vojni budžet.\nPored navedenih mera, za unutrašnju destabilizaciju Rusije može se koristiti i muslimanski faktor (oko sedam odsto ukupne populacije, ali koncentrisanih na geostrategijski osetljivim tačkama), ali i usmerena kampanja ka jačanju nacionalizma u svim pravcima. Sa jedne strane, jačanje ruskog nacionalizma proizvodilo bi sve veću netrpeljivost prema neruskim narodima i tako izazivalo konflikte (oko 19 odsto stanovništva su neruski narodi). Sa druge strane, jačanje nacionalizma kod neruskih naroda bi stvaralo tendencije ka osamostaljivanju i otcepljenju (iako se separatizam, osim u izolovanim slučajevima ne može primetiti treba upozoriti da u ustavnom sistemu Ruske Federacije postoji čak 14 republika). Ovo bi u najkraćem i značilo iscrpljivanje Rusije. Usled toga, zemlja bi imala sve veće ekonomske probleme, što bi uzrokovalo socijalna trvenja i vrlo brzo proizvelo etničke i religijske netrpeljivosti. Tako bi Rusija bila izbačena iz koloseka, a moguće je da bi se doveo u pitanje i njen opstanak u postojećim granicama. Kako se ovaj plan može ostvariti? Cilj bi mogao da bude razapinjanje „geopolitičke anakonde“ oko ruskog tela, baš kako je davno predlagao Alfred Mahan. Samo bi sada „sadržaj“ ovog geopolitičkog okruživanja u cilju efikasnog iscrpljivanja bio različit u različitim delovima sveta.\nPosmatrano sa aspekta SAD, a u cilju ostvarivanja plana neophodno je da se:\n(1) Sve istočnoevropske zemlje uključe u NATO. Kada istočna Evropa bude u potpunosti pod „NATO kišobranom“ biće i omogućena potpuna kontrola zapadne ruske granice i otvoriti se prostor za ugrožavanje južne granice. Problemi u širenju NATO javili su se na postjugoslovenskom prostoru (ključni američki problem u ovom regionu je Srbija) i u slučaju Ukrajine. Takođe i Belorusije, ali se zbog čvrstih odnosa sa Rusijom, sa kojom je Belorusija stupila i u dvočlani Savez država, u ovom slučaju NATO ne može nadati bilo kakvom većem uspehu (najveći domet bi u ovom slučaju bio kontinualno podrivanje rusko-beloruskog saveza preko destabilizacije Belorusije). Što se prostora nekadašnje Jugoslavije tiče, SAD imaju dominatan uticaj, ali se suočavaju i sa velikim problemima koji mogu eskalirati u budućnosti i uvesti Balkan u novi krug krize. Jedan od problema za SAD predstavlja i što se do sada članstvo u bogatoj EU koristilo kao sredstvo primamljivanja istočnoevropskih zemalja u NATO. Sada je EU u velikoj krizi kojoj se ne nazire kraj. Pad poverenja u EU osetan je u svim ističnoevropskim zemljama, a najveće posledice po interese SAD može ostaviti u Ukrajini. Rusija dobro koristi prostor koji se otvorio i strateški vezuje Ukrajinu za sebe (ekonomskim aranžmanima pre svega). Veći prostor za delovanje SAD se može javiti u slučaju novog rusko-ukrajinskog energetskog spora, a jedan od načina za smanjivanje ruskog uticaja je i jačanje ukrajinskog nacionalizma. Posebna pažnja će se obraćati na „pravoslavne“ zemlje u ovom delu sveta, s obzirom da su one u većoj ili manjoj meri upućene na Rusiju. Pravoslavne zemlje se u okviru NATO i EU moraju usmeravati na ekstremne oblike antiruskog delovanja. U tom kontekstu treba posmatrati i postavljanje američkih (anti)raketnih instalacija U Bugarskoj i Rumuniji ;\n(2) Onemogući izgradnja novih cevovoda za transport ruskih energenata preko istočnoevropskih država ka zapadnoj Evropi. Time bi se smanjila zavisnost evropskih država od ruskih energenata, presekao priliv sredstava u ruski budžet, onemogućilo jačanje ruskog uticaja u tranzitnim zemljama i smanjio rizik od mogućeg formiranja strateške osovine Berlin-Moskva;\n(3) Spreči „povratak Rusije“ na južni Kavkaz. Put ka unutrašnjoj destabilizaciji Rusije vodi preko Kavkaza i zato je za SAD neophodno da održe Gruziju i Azerbejdžan u svojoj orbiti, kao i da pokušaju da u nju uključe Jermeniju. Jermenija je jedina kavkaska članica vojnog saveza ODKB, što ugrožava američke interese. U cilju istiskivanja ruskog uticaja sa Kavkaza SAD mogu koristiti resurse Turske. Turska se, iz više razloga, pojavljuje kao strateški partner SAD i za očekivati je da se vojna saradnja između dve zemlje samo produbi. Kao i u slučaju istočnoevropskih zemalja, SAD bi mogle da ubrzaju prijem Gruzije i Azerbejdžana u NATO;\n(4) Jedan od najefikasnijih načina iscrpljivanja Rusije jeste destabilizacija Irana (bilo „proizvođenjem“ nove revolucije, bilo vojnom intervencijom SAD i/ili Izraela kojom bi bile uništene iranske nuklearne instalacije). Krajnji američki ciljevi u Iranu su kontrola iranskih izvorišta gasa i starteški važnog Ormuskog prolaza, ali svaka destabilizacija ove zemlje slabi poziciju Rusije. Bez stabilnog Irana slabe se šiitski regioni na Bliskom istoku, u kojima je Rusija još od ranije uvek mogla da nađe solidne saveznike. Takođe, usled slabljenje Irana bi došlo do jačanja turskog i saudijskog prisustva na srednjoazijskom prostoru, što je u interesu SAD. Time se stvaraju uslovi za agresivniji nastup ka stepskim muslimanskim narodima, koji su do sada pokazivali veliki stepen lojalnosti prema Rusiji (za razliku od pojedinih kavkaskih muslimanskih naroda, koje je u određenim istorijskim periodima bilo moguće lako motivisati na rat protiv Rusije);\n(5) Organizuje poseban program za Kazahstan, koji može biti iskorišćen ili kao sredstvo za izbijanje rusko-kineskih nesuglasica, ili kao „zloćudni tumor“ u ruskom geopolitičkom trbuhu. Ovaj drugi scenario bi podrazumevao da se nizom akcija na unutrašnjem planu pripremi potpuno prebacivanje Kazahstana na drugi, američki kolosek posle kraja vladavine Nursultana Nuzerbajeva, ma kada da do toga dođe. Geografski položaj Kazahstana je takav, da bi njegovo prebacivanje na američki kolosek dovelo do urušavanja ideje o Evroazijskom savezu kao bilo kakvoj integraciji. Da bi se ovo ostvarilo, za SAD je važno da ostvare uticaj na političke i vojne strukture u Kazahstanu;\n(6) Posle povlačenja iz Avganistana usmere Paštuni protiv Tadžika. Proizvodnja haosa u Avganistanu mogla bi da dovede do „izvoza nasilja“ na sever, što bi ugrozilo ruske interese u Tadžikistanu;\n(7) Uzbekistan veže za SAD u što je moguće većoj meri, kroz ugovore o vojnoj i ekonomskoj saradnji. Usled niza otvorenih pitanja u bilateralnim kazahstansko-uzbekistanskim odnosima, američko oslanjanje na Uzbekistan bi dovelo u pitanje mogućnost prevođenja Kazahstana na novi kolosek. Ipak, zbog učešća Tadžikistana i Kirgizije u evroazijskim integracijama i članstva u vojnom savezu ODKB ovo je jedina moguća mera u ovom trenutku;\n(8) Ojača američko prisustvo u Mongoliji;\n(9) Organizuje duga i široka antikineska kampanja u samoj Rusiji. Ruska javnost i njeni politički predstavnici se moraju ubediti da je glavni neprijatelj mnogoljudna Kina.\nPosle pobede u Hladnom ratu sve su primetniji pokušaji dosadašnjih američkih saveznika da postanu samostalni geopolitički igrači. Savezništvo SAD sa zemljama EU na zapadu, koje se manifestovalo i kroz ekonomsku saradnju, ali pre svega preko NATO, i sa Japanom na istoku, bilo je asimetrično, sa jasnim određenjem gde je kome mesto. SAD su u svakom slučaju bile nadređene, a saveznici su pratili njene spoljnopolitičke prioritete. Razlog za to je bio i postojanje jedinstvenog neprijatelja. Posle raspada bipolarnog sveta nestao je i neprijatelj, a sa njim i pretnja, pa je to bio i početak sve većih neslaganja SAD sa evropskim zemljama i Japanom. Među evropskim zemljama za SAD je poseban problem sve češće razmimoilaženje sa Nemačkom, mada se i u Francuskoj mogu često čuti glasovi kako je neophodno smanjiti zavisnost od SAD. U slučaju Nemačke, pretnju po američke interese predstavlja moguće stvaranje strateškog partnerstva sa Rusijom. Ove dve zemlje su već povezane strateškim gasovodom Severni tok i u kontinuitetu pokazuju spremnost na stalno produbljivanje bilateralne saradnje. Dok postoji NATO, SAD će moći da u dobroj meri kontrolišu evropske zemlje. Međutim, EU ulaže značajne napore da formira sopstvene vojne snage, a i evropske članice pokazuju jasno neslaganje sa pojedinim potezima SAD. Zbog toga SAD nisu mogle da koriste NATO strukturu za pojedine vojne intervencije koje su preduzimale. Što se Japana tiče, u praksi je neodrživo da se svetska ekonomska velesila dugo zadrži sa skromnim vojnim potencijalima. U krajnjoj liniji, i za SAD bi bilo od koristi da se protiv narastajućeg uticaja Kine više koriste svi, pa i vojni potencijali Japana. Novi pristup SAD na Pacifiku verovatno neće značiti trajno održavanje vojno slabog Japana, već dozvoljavanje njegovog vojnog jačanja, ali uz usaglašavanje geopolitičkih prioriteta dve zemlje. U tom kontekstu, mere koje će preduzimati SAD da bi efikasnije kontrolisale EU i Japan mogu biti:\n(1) Nedozvoljavanje EU da postane samostalan geopolitički igrač. Zbog toga je potrebno opstruirati sve pokušaje federalizacije EU i stvaranje jedinstvenih organa sa većim izvršnim i sudskim nadležnostima;\n(2) Čvršće vezivanje istočnoevropskih i južnoevropskih članica za SAD kako bi se održala kritična masa unutar EU koja će štititi američke interese;\n(3) Podsticanje što bržeg širenja EU na sve istočnoevropske zemlje (uključujući Ukrajinu i Belorusiju), bez obzira na porast evroskepticizma i umor od dosadašnjih proširivanja. Američki interes je da EU bude konstantno „politički umorna“. Sa jedne strane, time se zadaje „domaći zadatak“ EU strukturama kojima bi trebala najmanje decenija da ovaj proces privedu kraju, usled čega bi svako razmišljanje o federalizaciji moralo biti odloženo. Sa druge strane, SAD prave sebi prostor za širenje NATO-a na celu Evropu (osim na Belorusiju, ali bi ponuda ovoj zemlji za članstvo u EU bila data zbog njene unutrašnje destabilizacije i narušavanja odnosa sa Rusijom);\n(4) Latentno širenje antinemačkog raspoloženja u svim evropskim državama u kojima je to moguće;\n(5) Nastavljanje čvrste sveobuhvatne saradnje sa Poljskom i njeno povezivanje sa tri baltičke države (Litvanija, Letonija, Estonija) kako bi se sprečilo stvaranje nemačko-ruskog geostrategijskog koridora;\n(6) Usaglašavanje stavova sa Francuskom po svim pitanjima koja su od vitalnog interesa za ovu zemlju (Magreb, istočni Mediteran…), a zauzvrat insistiranje na njenom učešću u kontrolisanju Nemačke;\n(7) Otvaranje pitanja Južnokurilskih ostrva i postepeno „podgrevanje“ japansko-ruske krize;\n(9) Prepuštanje sve veće uloge Japanu u kontrolisanju krize sa Severnom Korejom. Ovu meru je moguće sprovesti uz koordiniranu akciju sa Južnom Korejom, s obzirom na to da zvanični Seul ne bi blagonaklono gledao na ovaj aranžman. Ipak, za SAD je važnije što bi ovakva mera dodatno narušila japansko-kineske odnose i onemogućila (ionako malo verovatno) savezništvo između ove dve sile;\n(10) Promovisanje Japana kao važnog političkog činioca u Pacifiku i obezbeđivanje uloge medijatora po pitanju statusa ostrvlja Spretli. Sa ovim u vezi, za SAD će biti važno da insistiraju da Japan i Indija (i još jedna afrička zemlja) postanu stalne članice Saveta bezbednosti (što bi značilo delimičnu promenu dosadašnjeg stava po ovom pitanju). Time se lopta prebacuje u kinesko (delimično i rusko) dvorište, jer bi usled projektovanog pogoršavanja japansko-kineskih odnosa, Kina bi verovatno bila protiv ovakvog predloga.\nPojava nazvana „borba za liderstvo u muslimanskom svetu“ trebalo bi da ukaže na sve probleme i različitosti unutar islamskog bloka. Semjuel Hantington je muslimanski svet označio kao – islamsku civilizaciju. Postoje ubedljiva obrazloženja zašto je to Hantington uradio. Ali, istovremeno se može reći i da jedinstvena islamska civilizacija ne postoji (pitanje je i da li će se ikada formirati). Razlike između vodećih muslimanskih zemalja su ogromne, gotovo nepremostive. Te razlike se ispoljavaju i u odnosu na dogmatska pitanja, i u odnosu na poštovanje šerijatskih normi, i u odnosu na uticaj islama na svakodnevni život, i u odnosu na geopolitičko postavljanje i izbor strateških saveznika. I odnos SAD prema pojedinim zemljama je različit. Dok Turska i zalivske zemlje (pre svega Saudijska Arabija) predstavljaju strateške saveznike, Iran je jedan od najvećih spoljnopolitičkih izazova. Pored svega, unutar muslimanskog sveta su sve uticajnije panislamske radikalne grupacije (čije tumačenje islama nema mnogo veze sa izvornim principima ove religije). Iako ove grupacije predstavljaju pretnju po bezbednost SAD, s obzirom na ekstremno antiameričke i antizapadne stavove, one bi mogle u budućnosti poslužiti kao korisno sredstvo za jačanje uticaja SAD u mnogim regionima. Za SAD je važno da kontrolišu stanje na Bliskom istoku i da njihovi saveznici u ovom regionu budu stabilni. Ali, istovremeno im je i interes da destabilizuju najveće rivale u Evroaziji, za šta se može upotrebiti i radikalni islam. Sa jedne strane je dakle, potrebno da se pozicija Turske i Saudijske Arabije ojača (ali da njihovo jačanje ni na koji način ne ugrozi interese Izraela), kao i da se Pakistan u potpunosti veže za SAD. Sa druge strane se kao cilj javlja pokušaj radikalizacije muslimanskih naroda u srednjoj i jugoistočnoj Aziji. Time se kao vodeće zemlje u muslimanskom svetu pozicioniraju američki strateški saveznici, dok se istovremeno celim obodom ruske južne i delom kineske jugozapadne i severozapadne granice otvaraju „civilizacijski sukobi“.\nKonkretni koraci koji mogu biti preduzeti kako bi se ovo obezbedilo su:\n(1) Stalna koordinacija aktivnosti Turske i Saudijske Arabije. Najpre sa ciljem ograničavanja uticaja Irana, a zatim i za njegovu unutrašnju destabilizaciju putem oružane pobune. U ovom kontekstu treba sagledavati i sukob u Siriji;\n(2) Nedozvoljavanje bilo kakve unutrašnje destabilizacije Turske i Saudijske Arabije, što uključuje dozvolu Turskoj da koristi sva raspoloživa sredstva u rešavanju kurdskog pitanja, kao što i vladajuća saudijska porodica može koristiti sva sredstva za sprečavanje plemenskih pobuna u ovoj zemlji;\n(3) Dozvoljavanje Turskoj i zalivskim zemljama da sopstvene interesne sfere prošire na prostore za koje su zainteresovane (ali da to ne ugrozi američke strateške interese): kavkasko-kaspijsko područje, Balkansko poluostrvo, Krim, severoistočna Afrika (uključujući i moguće jačanje saudijskog ekonomskog prisustva u Egiptu), Magreb;\n(4) Političko-ekonomsku izolaciju ili ukoliko je moguće destabilizaciju svih potencijalnih partnera Rusije i Kine u Muslimanskom svetu (od posebnog značaja je nastavak izolacije Palestine, održavanje postojećeg stanja u Iraku i dalja destabilizacija Sirije, a ostale zemlje kandidati za ovaj spisak su već navedene u prethodnim delovima rada);\n(5) Kanalisanje nezadovoljstva islamskih naroda prema najbližim, susednim civilizacijama, što bi doprinelo širenju uticaja radikalnih islamskih grupa u srednjoazijskom i južnoazijskom arealu;\n(6) Koncentrisanje na Maleziju i Indoneziju kao potencijalne saveznike u obuzdavanju Kine;\n(7) Ostvarivanje najvećeg mogućeg stepena uticaja među predstavnicima pakistanske vojne, političke i privredne elite;\n(8) Sa ovim u vezi je, a zarad učvršćivanja nadzora nad svim operacijama i ostvarivanje sve značajnijeg vojnog prisustva u Indijskom okeanu (pomorske snage i održavanje baze Diego Garsija) i kontroli istočnoafričkog priobalja (Kenija i Somalija u međunarodno priznatim granicama);\n(9) Pružanje podrške u borbi protiv terorizma radikalnih islamskih grupa evropskim državama i Indiji.\nSAD vode složenu geopolitičku borbu, od koje će dugoročno zavisiti i njihov položaj u međunarodnim odnosima, ali i što je još važnije – izgled strukture svetskog političkog sistema. S obzirom da su SAD i dalje neprikosnoveni globalni lider, od poteza koje budu vukle zavisiće i sudbina niza drugih, manjih zemalja i raspored snaga u različitim delovima sveta. Ovaj članak je napisan sa namerom da ukaže na moguće postavljanje SAD u različitim delovima sveta i upozori na posledice koje takvo postavljanje može izazvati.\n(Članak predstavlja skraćenu i za širu javnost prilagođenu verziju značajno šireg rada, na kojem je autor trenutno angažovan. Radi lakšeg čitanja i skraćivanja obima članka, nisu navođeni izvori pojedinih informacija niti dodatna obrazloženja o zaključcima koji su izneti.)


Galerija "Kućanski"- sredstva preusmjerena, od izgradnje muzeja nema ništa - Spin Info\nGalerija “Kućanski”- sredstva preusmjerena, od izgradnje muzeja nema ništa\nIzgradnja Galerije „Kućanski“ u Istočnom Novom Sarajevu započeta je još 2008. godine, sa namjerom da se izgradi galerijski kulturni objekat koji će služiti kao mjesto trajne postavke vajarskih djela akademskog vajara Boška Kućanskog.\nZbog nedostatka finansijskih sredstava, izgradnja objekta je zaustavljena 2010. godine, a izvođač radova opštini je ostao dužan oko 80.000,00 KM. Zahvaljujući sredstvima Ministarstva civilnih poslova BiH i opštine Istočno Novo Sarajevo 2014. godine postavljena je vanjska stolarija na objektu, i objekat je fizički zatvoren. U istom periodu opštinska uprava je finansirala zamjenu krova na objektu, i uređenje ispred samog objekta. Takođe, 2016. godine završeni su radovi na unutrašnjem uređenju objekta,\nIako je tradiconalna manifestacija u ovoj opštini “Principovi dani” 2017. godine dijelom održana u ovoj galeriji, sve ostale manifestacije poslije toga održavaju se van ovog kulturnog objekta. Osim toga, još uvijek nisu u potpunosti završeni radovi na izgradnji ovog objekta.\nU međuvremenu, porodica Boška Kućanskog donijela je odluku da se odustane od postavljanja legata u ovaj objekat, i da umjetnička djela izmjeste iz privremenog depoa u objektu Zavoda za udžbenike i nastavna sredstva a.d. Istočno Sarajevo, nakon čega je opštinska uprava odlučila da ovaj kulturni objekat bude muzejskog tipa sa stalnim postavkama koji se odnose na nastanak, organizaciju i funkcionisanje revolucionarne organizacije „Mlada Bosna“. U Galeriji će biti i postavka koja se odnosi na istoriju Srba Sarajevskog polja, kao i postavka koja će obuhvatiti spomen sobu i sve dokumente, slike i eksponate koji se odnose na odbrambeno-otadžbinski rat u periodu 1992. -1995. godine, goovorio je tadašnji načelnik opštine Istočno Novo Sarajevo za SPIN Info Ljubiša Ćosić.\nU međuvremenu, za načelnika opštine izabran je Jovan Katić, a namjena i svrsishodost Galerije “Kućanski” još uvijek nije određena budući da su na posljednoj sjednici Skupštine opštine Istočno Novo Sarajevo kreditna sredstva Grada planirana za završetak galerije “Kućanski” preusmjerena za izgradnju vrtića u Dečanskoj ulici na području ove opštine. Vrtić “Vratite nam osmijeh” smješten neposredno pored Parka “Sunce” zbog značajnih oštećenja na objektu vrtića, prouzrokovanih radovima firme “Simpro Doboj” nije u mogućnosti da prihvati djecu radi ugrožavanja njihove bezbjednosti.\nNa zahtjev opštine Istočno Novo Sarajevo ova odluka o preusmjeravanju sredstava usvojena je i na sjednici Skupštine Grada Istočno Sarajevo. Šef kluba odbornika SDS-a u Skupštini Grada Goran Šehovac izjavio je da će SDS ukazati na ove propuste, ali neće biti protiv Odluke jer su ipak djeca prioritet.\n“Mislim da bi lokalna zajednica ipak trebala da nađe sredstva za vrtić, a moramo i upitati ko će završiti galeriju ‘Kućanski’ i na koji način”, izjavio je Šehovac novinarima.\nO tome koliko lokalna zajednica, ali i grad Istočno Sarajevo ne vode računa govori i primjer zbirke predmeta koji su od velikog kulturno- istorijskog značaja za očuvanje tradicije Srba Sarajevskog polja, za koje nije obezbjeđen adekvatan prostor za čuvanje te su smješteni u domu jedinog etnologa sa područja Istočnog Sarajeva Branka Pjevića.\nEtnolog i antropolog Branko Pjević iz Istočnog Sarajeva smatra da je na prostoru Sarajevsko-romanijske regije potrebno osnovati muzej zavičajnog tipa kako bi kulturna baština bila njegovana i adekvatno predstavljena.\nPjević, koji svake godine u svom domu priredi malu postavku iz ličnog fundusa – legata, koji bi zavještao nekom budućem muzeju, kaže da je za organizovanje postavke većeg obima, osim finansijskih sredstava, potrebno i više saradnika.\nI pored različitih obećanja, sudbina galerije “Kućanski” i dalje je neizvjesna, objekat je neiskorišćen, sredstva preusmjerena, a od priče o Muzeju “Mlade Bosne” i Srba sarajevskog polja, još uvijek nema ništa.\nPrevious Nova propast „Famosa“: Strateški partneri Vlade likvidiraju firmu\nNext Bijeljina- Politički obračuni ili izbjegavanje odgovornosti\nZakon o porijeklu imovine u RS kao zabava za narod\nISTOČNO SARAJEVO – AFERA “BALON-SALA” Ili kako su načelnik Ćosić i školska uprava izvarali đake i donatore!


Forbs: U 2012. bogati postali još bogatiji\nDrugo mesto na listi koju sastavlja američki poslovni magazin "Forbs" ponovo je zauzeo čelnik kompanije "Berkšir Hatavej" Voren Bafet sa 46 milijardi dolara, a treću poziciju zadržao je suosnivač informatičke firme "Orakl" Lari Elison, "težak" 41 milijardu dolara, prenela je agencija AP.\n"Forbs" navodi da su u 2012. bogati uglavnom postali još bogatiji, budući da je neto vrednost 241 člana liste uvećana, dok je bogatstvo njih 66 smanjeno.\nUvećanju bogatstva doprineli su rast cena akcija i oporavak tržišta nekretnina.\nOsnivač kompanije "Zinga", proizvođača video igrica za društvene mreže, Mark Pinkus i osnivač internet strane za prodaju kupona na internetu "Grupon" Erik Lefkofski nisu više na listi.\nZakerberg je pao na 36. sa 14. pozicije na listi.\nMeđutim, iako je izgubio više novca nego što većina ljudi zaradi u životu, njegovo bogatstvo se i dalje procenjuje na 9,4 milijarde dolara, naveo je "Forbs".


Naziv Q10 predstavlja posebnu molekularnu strukturu tj.hemijsko jedinjenje u obliku prstena koje formira kininsku strukturu. Koenzim Q10 u većini biohemijskih reakcija omogućava pretvaranje hranljivih sastojaka u energiju koju koriste ćelije. Bez koenzima Q10 nijedna ćelija našeg organizma ne bi mogla da preživi. Sam naš organizam je najvažniji proizvođač ovog koenzima ali takođe postoje i proceduje koje potpuno isti koenzim mogu razviti i industrijskim putem. Koenzim Q10 ima dve primarne funkcije u organizmu:\n- Neophodan je za razvoj, zaštitu i regeneraciju i\n- Deluje kao antioksidans, tj.štiti telo od slobodnih radikala koji ubrzavaju strenje kože kroz usporavanje metaboličkih procesa\nKako straimo nivo koenzima u telu opada i ovaj proces počinje nakon 20godine života, a ono što najviše utiče na ovaj proces je sam stil života. Ukoliko vodimo računa o pravilnoj ishrani i imamo zdrave životne navike vrle je verovatno da će organizam da samostalno proizvodi dovoljne količine koenzima Q10. Osim predhodno navedenih spoljašnjih faktora, na nivo koenzima Q10 u telu utiče i nivo stresa.\nNaimrnice bogate ovim koenzimom koje Vam preporučujemo u ishrani su meso, jaja, riba, orašasto voće, krompir, brokoli i spanać.\nq10 molekularna struktura Koenzim Q10\nUkupno poseta: 128660\tjuče: 2480\tdanas: 399


10.05.2017 u 15:21\nNIS uspešno poslovao u prvom kvartalu 2017.\n03.05.2017 u 15:31\nStigao prvi deo mozaika za kupolu Hrama Svetog Save\nPrvi deo mozaika za unutrašnju dekoraciju kupole Hrama Svetog Save, čiju izradu finansira kompanija „Gasprom njeft”, stigao je danas u Beograd. Dragoceni tovar se sastoji od deset tona mozaika izrađenog od specijalnog stakla i kamena i predstavlja glavni deo mozaične kompozicije Vaznesenja Gospodnjeg. Mozaik centralne kupole Hrama Svetog Save se izrađuje u specijalnoj umetničkoj radionici u Moskvi, a radovima rukovodi akademik i član prezidijuma Ruske akademije umetnosti, narodni umetnik Rusije, Nikolaj Muhin. Projekat dekoracije kupole Hrama podrazumeva izradu 1.230 kvadratnih metara u tehnici mozaika, uz korišćenje stakla i prirodnog kamena. Radovi na postavljanju mozaika su planirani za 22. maj, a planirano je da oslikavanje cele centralne kupole hrama bude završeno do kraja ove\n21.04.2017 u 21:02\nNIS, jedna od najvećih energetskih kompanija u jugoistočnoj Evropi, podržao je petu godinu zaredom festival „Balkan trafik“ u Briselu, kao umetničku manifestaciju koja doprinosi promociji kulture i nasleđa balkanskog regiona. Kao društveno odgovorna kompanija koja pored Srbije svoje aktivnosti razvija i u pet država zapadnog Balkana, NIS deli osnovne vrednosti festivala „Balkan trafik“ – promociju multikulturalnosti, saradnje i tolerancije. Takođe, podrška ovoj manifestaciji jedan je od načina na koji se u praksi sprovodi misija NIS-a: da se uz odgovorno korišćenje prirodnih resursa i savremenih tehnologija ljudima balkanskog regiona pruži energija za kretanje ka boljem. Ovogodišnji festival, koji se sa velikim uspehom od 2007. godine održava u briselskoj Palati lepih umetnosti\n07.04.2017 u 16:03\nKompanija NIS organizovala je Forum izvođača 2017. posvećen unapređenju bezbednosti radnog okruženja, razmeni iskustva sa izvođačima, kao i njihovog upoznavanja sa dobrom praksom bezbednosti na radu i zaštite životne sredine u NIS-u. Na skupu u Poslovnom centru NIS-a u Novom Sadu učestvovalo je 95 kompanija iz Srbije, najvećih izvođača radova u NIS-u. Poštovanje visokih standarda bezbednosti na radu za sve zaposlene i poslovne partnere, kao i održivo upravljanje životnom sredinom predstavljaju strateško opredeljenje NIS-a. Zbog toga kompanija primenjuje najviše standarde u oblasti HSE-a, težeći nultom riziku za zaposlene, izvođače i treća lica. Uz negovanje otvorenih i partnerskih odnosa, NIS posebnu pažnju posvećuje upravljanju izvođačima sa aspekta HSE-a, primenom\nU Prvoj beogradskoj gimnaziji danas je otvorena nova laboratorija za fiziku čiju je rekonstrukciju i opremanje podržala kompanija NIS u okviru programa društvene odgovornosti „Zajednici zajedno“. Laboratorija je opremljena najsavremenijim učilima koja će omogućiti izvođenje eksperimenata u oblasti fizičkih nauka. Takođe, moderna laboratorija doprineće i održavanju kreativnih radionica koje će učenicima i njihovim profesorima omogućiti da se uspešno pripremaju za regionalna i međunarodna takmičenja. Svečanom otvaranju Laboratorije za fiziku u Prvoj beogradskoj gimnaziji prisustvovali su predstavnici kompanije NIS, Ministarstva prosvete, nauke i tehnološkog razvoja Srbije, predstavnici Fizičkog fakulteta u Beogradu, Društva fizičara Srbije, kao i rukovodstvo Gimnazije. Pored\nKompanija NIS podržala je ovogodišnji sajam zapošljavanja „Top džob” koji se održava 5. i 6. aprila u Mikser Hausu u Beogradu. NIS je ujedno i učesnik ovogodišnjeg „Top Džoba”, a na štandu kompanije svi posetioci će imati priliku da se upoznaju sa uslovima i programima zapošljavanja u NIS-u, kao i da razgovaraju sa predstavnicima kompanije. Kandidati će takođe imati mogućnost da svoje radne biografije podnesu na štandu NIS-a ili da aplikaciju za zaposlenje pošalju elektronskim putem. U ime NIS-a, sajam je svečano otvorio Đorđe Hadži Kostić, direktor sektora za regrutaciju i selekciju kadrova koji je naglasio da su ovakve manifestacije jedinstvena prilika da se sa potrebama tržišta rada na jednom mestu upoznaju i poslodavci i oni koji\n28.03.2017 u 15:05\nSaradnja NIS-a i Ekonomskog fakulteta\nKompanija NIS i Ekonomski fakultet u Beogradu predstavili su danas zajedničke projekte koje će realizovati u oblasti obrazovanja, stručnog i naučnog usavršavanja kadrova i razmene znanja. Saradnja se realizuje se u okviru potpisanog memoranduma kojim je predviđena realizacija zajedničkih naučno-istraživačkih projekata, studentske prakse u kompaniji NIS, kao i razmena znanja i iskustva. Partnerstvo sa obrazovnim instituacijama NIS razvija u okviru programa „Energija znanja“ koji ima za cilj da poveže naučne i obrazovane institucije i prilagodi studisjke programe potrebama tržišta. Andrej Šibanov, zamenik generalnog direktora NIS-a istakao je da je strateško opredeljenje ove kompanije ulaganje u mlade, njihovo obrazovanje i dalji napredak. -Veoma smo zadovoljni što se NIS\n24.03.2017 u 19:00\nKompanija NIS organizovala je u Novom Sadu završnu konferenciju u okviru evropskog TEMPUS projekta BAEKTEL, posvećenog spajanju akademskog i preduzetničkog znanja kroz savremene načine učenja i razmene obrazovnog materijala. Na konferenciji su predstavljeni savremeni trendovi u obrazovanju koji će kroz BAEKTEL platformu omogućiti svima koji žele da unaprede svoje znanje da elektronskim putem pristupe materijalima, naučnim sadržajima i predavanjima univerziteta širom Evrope. Kao kompanija koja kontinuirano primenjuje inovacije u poslovanju i pruža značajan doprinos unapređenju kvaliteta obrazovanja u zemlji, NIS je kao partner iz privrede podržao ovaj projekat čiji je cilj da unapredi i osavremeni znanja i veštine i učini ih široko dostupnim. Na ovom projektu\n24.03.2017 u 12:29\nNovi direktor Naftne industrije Srbije biće Kiril Tjurdenjev, javio je danas N1. Kako se navodi, Tjurdenjev je do sada bio prvi zamenik generalnog direktora NIS-a zadužen za preradu i promet. Pre dolaska u NIS, Tjurdenjev je bio na funkciji predsednika i predsedavajućeg Upravnog odbora OAO „Objedinjena naftno-hemijska kompanija”. U aprilu 2016. godine počinje sa radom u NIS na poziciji prvog zamenika generalnog direktora za preradu i promet. Za člana Odbora direktora NIS-a izabran je u decembru prošle godine. (Tanjug)\n16.03.2017 u 17:13\nStudenti s Jejla u Rafineriji Pančevo\nKiril Kravčenko, generalni direktor NIS-a, održao je juče gostima ove kompanije, studetnima Škole za menadžment američkog Univerziteta Jejl, predavanje o transformaciji NIS-a iz naftno-gasne kompanije u jedan od najvećih vertikalno integrisanih energetskih sistema u jugoistočnoj Evropi, započet 2009. godine dolaskom Gaspromnjefta za većinskog akcionara. On je izneo planove za dalji razvoj kompanije, ističući značaj poslovanja u skladu sa principima održivog razvoja. U oblasti naučnog rada, generalni direktor NIS-a redovno drži ovakve master-klasove studentima različitih poslovnih škola, poput Internacionalne škole za menadžment iz Bleda ili Poslovne škole INSEAD. U radu sa studentima mu asistira šef kabineta, Nadežda Kokotović. Studneti, njih oko 30, obišli su


Istraživanje - Detektor\nProruska uniformisana grupa kod Brčkog pod okriljem humanitarne organizacije\nSudski dokumenti 16 ravnogorskih udruženja otkrivaju da se istaknutim članovima sudilo ili sudi za ratne zločine dok je jedan od rukovodilaca bio policajac uprkos tome što su sigurnosne agencije upozoravale da ravnogorski pokreti šire ekstremističke poruke. Dok su istražni organi provjeravali dokumente ravnogorskih organizacija, u Ugljeviku su budžetski novac usmjerili jednom od udruženja, pokazuje istraživanje BIRN-a BiH.\nBIRN otkriva kako je kampanja za izgradnju postrojenja na obnovljive izvore energije, podržana od Evropske unije (EU), isisala subvencije i uništila netaknute rijeke u Srbiji i šire.\nPojedinci i udruženja iz Bosne i Hercegovine su uz podršku selefijskih predavača u proteklim godinama skupili više miliona maraka za izgradnju bunara i džamija u Africi, ali više od deset osoba Balkanskoj istraživačkoj mreži Bosne i Hercegovine (BIRN BiH) je potvrdilo da su novac dali u gotovini ili uplatili na račun privatnog lica, što je, prema ekonomskim stručnjacima, netransparentan način prikupljanja humanitarne pomoći. Istraživanje BIRN-a BiH utvrdilo je da je na nekoliko od više od 2.300 objava postavljena “fotošopirana” fotografija izgrađenih bunara, koji u Africi nemaju fiksnu cijenu poput one koja se traži u BiH.\nGrupa navijača fudbalskog kluba “Zrinjski”, koja nosi majice “Skinheads Mostar”, tokom proteklih pet godina najmanje je dva puta javno isticala simbole koje koristi i ukrajinski bataljon “Azov”, na koji se godinama ugledaju ultradesničari širom svijeta, ali su i sami objavljivali simbole zabranjene na evropskim stadionima, pokazuje istraživanje Balkanske istraživačke mreže Bosne i Hercegovine (BIRN BiH).\nFirma “New Energy” u kojoj je suvlasnik jedan od osnivača lokalnog ogranka ruskog moto kluba “Noćni vukovi” Goran Tadić, i koja ima nove suvlasnike iz Hrvatske, nije ispunila niti jedan od tri roka iz ugovora o koncesiji za izgradnju male hidroelektrane kod Han-Pijeska kojeg je potpisala sa Ministarstvom energetike i rudarstva Republike Srpske, gdje Tadić radi kao vozač ministra Petra Đokića, pokazuje novo istraživanje Balkanske istraživačke mreže Bosne i Hercegovine (BIRN BiH). Uprkos tome, Ministarstvo nije raskinulo ugovor zbog probijanja rokova i planira odobriti nove rokove, a firma nije trpila posljedice zbog kašnjenja.


RADOVI NA LESNINI I DALjE TRAJU | ZR KLIK\nRADOVI NA LESNINI I DALjE TRAJU\nZrenjanin- Radovi na Lesnini na otklanjanju kvara na vodovodnoj mreži, započeti u popodnevnim časovima u vreme trajanja zabrane kretanja, još uvek traju. Otkriveno još jedno mesto kvara u blizini prethodnog, a radove dodatno otežavaju podzemna infrastruktura Gradske toplane i Telekoma.\nBez vode su zgrade u neposrednoj okolini izvođenja radova.\nU popodnevnim časovima, za vreme trajanja zabrane kretanja, ekipe JKP „Vodovod i kanalizacija“ započele su radove na sanaciji kvara na vodovodnoj mreži u ulici Koče Kolarova na Lesnini.\nNakon uklanjanja velike količine betonskih površina oko mesta kvara, i potrebnih iskopavanja, pristupilo se njegovoj sanaciji.\nU tom momentu, a zbog potreba izvođenja radova izvršen je najavljeni prekid vodosnabdevanja, pa su bez vode ostale zgrade u neposrednom okruženju mesta kvara.\nTokom sanacije otkriveno je novo curenje u neposrednoj blizini samog mesta kvara, pa su paralelno sa pomenutim radovima usledila nova raskopavanja i uklanjanje novih količina betonskih površina kako bi se stvorili uslovi za sanaciju i tog kvara. Na samom mestu novootkrivenog kvara i u njegovoj bližoj okolini nalazi se podzemna instalacija Gradske toplane i Telekoma, što dodatno otežava i onako složene radove na njegovoj sanaciji.\nRadnici JKP „Vodovod i kanalizacija“ Zrenjanin ulažu maksimalne napore da radove privedu kraju i korisnicima koji su trenutno bez vode omoguće potrebne uslove za redovno vodosnabdevanje.\n„Zbog navedenih činjenica nezahvalno je davati procene o potrebnom vremenu za završetak radova, a očekivanja su da će isti biti okončani tokom noći. JKP „Vodovod i kanalizacija“ se zahvaljuje svim stanovnicima Lesnine koji su trenutno bez vode na strpljenju i razumevanju“, navodi se u saopštenju JKP „Vodovod i kanalizacija“.


Republika Srpska Zapadu: Ne petljajte se u BiH\n6. novembar/studeni, 2009.\nMilorad Dodik i Sergej Lavrov\nVlasti Republike Srpske pojačavaju napore za sticanjem veće autonomije i ukidanjem svakodnevnog međunarodnog nadzora nad BiH, smatra Heather Maher, dopisnica Radija Slobodna Evropa iz Washingtona u analizi aktivnosti srpskih lobista u američkom Kongresu i posjete Sergeja Lavrova, ruskog ministra vanjskih poslova Sarajevu.\n"Vlada Republike Srpske je pokrenula diplomatsku ofanzivu u dva pravca kojom želi poslati nedvosmislenu poruku međunarodnoj zajednici: ne petljajte se u unutrašnje stvari BiH," smatra Maher.\nBanja Luka je ove sedmice u Washington poslala izaslanike da prenesu ovu poruku zvaničnicima u Kongresu dok je ruski ministar vanjskih poslova, Sergej Lavrov u četvrtak u Sarajevu izrazio podršku nastojanjima Republike Srpske da se ukine Ured visokog predstavnika.\n"Izborom BiH u Vijeće sigurnosti, nameće se kao posebno relevantno pitanje uzimanja sudbine BiH u ruke Bosanaca i Hercegovaca tako da se oni konačno mogu riješiti vanjskog nadzora. I u tom pogledu, Rusija, kao aktivni član Vijeća za implementaciju mira, podržava brzu transformaciju Ureda visokog predstavnika u ured ili misiju posebnog predstavnika EU-a," rekao je Lavrov na kofreneciji za novinara sa svojim kolegom Svenom Alkalajem.\nPremijer Republike Srpske Milorad Dodikje u više navrata pozvao na zatvaranje OHR-a, te je zaprijetio održavanjem referenduma o izdvajanju iz Bosne i Herzegovine.\nLavrovljevi komentari dobijaju još više na težini jer su izrečeni u Sarajevu, a ne u Banja Luci, glavnom gradu Republike Srpske.\nU međuvremenu, u Washingtonu, delegacija zvaničnika Republike Srpske obilazi capitol Hill ubjeđujući sagovornike da je BiH sposobna da vlada sama sobom.\nIshod ove borbe je neizvjestan jer u Kongresu i među uticajnim grupama i nevladinim organizacijama uglavnom vlada suprotno mišljenje: ako se Sjedinjene Države ne obavežu da pojačaju podršku BiH u nastojanjima da postane članica NATO saveza i EU-a, ona može kliznuti nazad u nacionalističke podjele i, moguće, novi sukob.\nJedan član delegacije bosanskih Srba, Gordan Miloševića, koji je Dodikov savjetnik za vanjsku politiku, rekao je za Radio Slobodan Evropa da je pozicija Sjedinjenih Država "lažna".\n"Mi smo taoci prevare u smislu kako je međunarodnoj zajednici predstavljena situacija u BiH. Ovo što vi imate ovdje je lažna slika," rekao je Milošević.\nMilošević je rekao da su on i njegove kolege došli u Washington da bi uvjerili Amerikance da je staje u BiH dobro i da im poruče da daljnja pomoć nije potrebna.\nŠto se tiče ureda Visokog predstavnika, Milošević kaže da je on "najveća prepreka dobijanju statusa kandidata za članstvo u EU.“\nMilošević je odbacio ideju da međunarodno meditiranje na sastancima na kojima se raspravlja o stvarima kao što je ustavna reforma mogu pomoći BiH da uđe u EU i NATO-u.\nPoruka delegacije bosanskih Srba nije bila dobro primljena od barem jedne grupa sa kojom se srela – Kongesnom komisijom za Sigurnost i saradnju u Evropi ili Helsinškim komitetom SAD-a.\nSenator Benjamin Cardin izjavio je izjavio da je „ustavna reforma neophodna za stvaranje funkcionalne bosanskohercegovačke države, i domaće političke vođe se moraju dogovoriti šta ta reforma sadrži.“


Milovan Milovanović – OD SRCA\nby Milovan Milovanović on 20/06/2022 with No Comments\nHumanitarno udruženje “Od srca” Telekom Srbija IJ Niš, organizovalo je akciju dobrovoljnog davanja krvi u sredu 15. juna. Akcija je održana u prostorijama Telekoma u Nišu u saradnji sa transfuzijom krvi KC Niš. Od 35 davalaca koji su se odazvali … Read More\nby Milovan Milovanović on 07/06/2022 with No Comments\nSokobanja, 08.-10. april 2022. godine Kako se epidemiološka situacija poprilično popravila, stvorili su se uslovi za održavanje redovna sednice Skupštine humanitarnog udruženja „OD SRCA“ Telekom Srbija. Ista je i održana 09. juna tekuće godine u Sokobanji, uz prisustvo predstavnika udruženja … Read More\nHumanitarno udruženje “Od srca” Telekom Srbija IJ Kragujevac je u sredu 6. aprila organizovalo akciju dobrovoljnog davanja krvi. Akcija je održana u prostorijama Telekoma u Kragujevcu u saradnji sa transfuzijom krvi KC Kragujevac. Prikupljeno je 23 jedinice krvi, od 26 davalaca … Read More


30-11-2017 09:56 Izdvojeno Srbija Politika\nJedinstveni apel političara, bezbednjaka i članova Odbora za bezbednost usledio je posle otkrića da je lider PSG od 2002. godine aktivno radio za službu, i to pod kodnim imenima Step i Lanis.\nJanković je postao saradnik BIA 2002. godine, odmah posle smrti Predraga Gojkovića, koji se ubio njegovim pištoljem i u njegovom stanu. Bivšem ombudsmanu tada je ponuđena saradnja, što je prihvatio kako bi bezbolno oprao svoj dosije.\nBivši potpredsednik Vlade iz vremena DOS Miodrag Isakov, koji je takođe svojevremeno bio optužen za saradnju sa DB, poručuje da građani moraju da znaju ko su ljudi koji pretenduju na najviše državne funkcije, a pogotovu da li je neko od njih bio doušnik službe.\n- BIA bi trebalo da objavi taj dosije, on bi morao da bude dostupan građanima. Janković je kao zaštitnik građana imao uvid u vrlo važna dokumenta, a građani treba da znaju takve stvari o čoveku za kojeg glasaju - kaže Isakov.\nS druge strane, bivši šef policije Marko Nicović sumnja da u celoj priči oko obaveštajnih aktivnosti Jankovića ima još skrivenih i vrlo opasnih detalja...\n- U Češkoj su agenti službe koji su se upleli u politiku morali da otvore svoje dosijee, tu nema ništa čudno. E sad, Janković je i na mestu zaštitnika građana i ranije kao službenik OEBS imao uvid u državne tajne, a postavlja se pitanje zbog očiglednih njegovih obaveštajnih sklonosti da li je ta dokumenta davao i drugim, stranim obaveštajnim službama i tako zapravo radio kao dvostruki agent - zaključuje Nicović.\nJovanović: Sašu stvorila BIA\nLider LDP Čedomir Jovanović u nekoliko navrata je javno govorio da su Jankovića stvorile obaveštajne službe i da za sve što radi dobija savete iz BIA.\n- Kaže Saša Janković javio mu prijatelj iz BIA da neće dočekati kraj drugog kruga, javio mu prijatelj iz BIA da ne ide u Srebrenicu, javio mu prijatelj iz BIA da ne ide na proteste... Pa šta ako mu je prijatelj iz BIA javio još nešto, a on nam to ne kaže?! Kako to da meni nikada ništa nije javio prijatelj iz BIA? Kako to ja, koji sam "surčinac", "zemunac", revolveraš srpske politike, nikada u životu nisam pomislio da odem u neku streljanu. A tek u BIA streljanu - upitao je nedavno Jovanović u intervjuu Nedeljniku.\nMarijan Rističević, poslanik\nPod hitno treba da se obelodani sve o slučaju "Janković". BIA da objavi njegov dosije, da vidimo šta je radio za naše, ali i za strane službe. Policija treba da ispita i njegovu ulogu u špijunskoj organizaciji DS, što je Radulović otkrio.\nDragan Šormaz, Odbor za kontrolu službi bezbednosti\nKao član odbora mogu da tražim taj dokument, ali ako je predmet još aktivan, onda ga BIA neće dati na uvid. Bez obzira na to, postavlja se pitanje zašto BIA to sama nije obelodanila u trenutku kad se Janković kandidovao za predsednika.\nDosijei moraju da se otvaraju, a ne da se kriju, pogotovo ako je Saša Janković kao saradnik službe tako direktno imenovan, a da je pritom radio u delikatnoj oblasti zaštite ljudskih prava. Građani i svi mi treba da znamo da li je čist. NATO mora da napravi neočekivani savez ako želi da parira Rusiji. Više o tome čitajte OVDE.\nSaša Janković uhvaćen u još jednoj laži\nONO ŠTO NISTE ZNALI O SLOBODANU PRALJKU: Najboljem prijatelju Srbinu je preoteo ženu, a bogatstvo je ostavio…\nKRVAVA KONTRA TERORISTA NA JUGU ALEPA: SAA u povlačenju, napustili dva predhodno oslobođena grada (VIDEO/MAPA)\nTILERSON ISTRESAO SVE NA RUSIJU, A IMA I PORUKU ZA SRBE: Može doći i do novog građanskog rata u Siriji!


Finansije TOP 2019/20: Finansijski sektor stabilan, ali predstoji teška jesen - Sve o osiguranju\n24. juna 2020.\tAktuelno 568 Pregleda\nPrema rang listi objavljenoj u godišnjoj ediciji „Finansije TOP“ u izdanju ekonomskog mesečnika „Biznis i finansije“, banka Inteza je vodeća u Srbiji po tržišnom učešću\ni ostvarenoj dobiti u 2019. godini. Prvo na listi osiguravača po ostvarenoj premiji je Dunav osiguranje. Analize pokazuju da je celokupan finansijski sektor uspeo da održi stabilnost tokom vanrednog stanja, ali da svim učesnicima na domaćem finansijskom tržištu predstoji teška jesen, navodi se u ediciji „Finansije TOP“.\nZanimljivo je da se uvećala premija unit linked osiguranja koje je povezano sa ulaganjem u investicione fondo- ve, te prinos direktno zavisi i od samih prinosa investicionih fondova. Rast od 140%, (221,5 miliona dinara premije) zvuči impresivno, ali treba imati na umu da je iznos ove premije u 2018. bio nizak i iznosio je oko 92 miliona dinara, ističe se u ediciji „Finansije TOP“.\nOsiguravači su se tokom vanrednog stanja veoma brzo prilagodili novim okolnostima i uspeli da održe stabil- nost, ali prema procenama analitičara osiguravajuće kuće čeka teška jesen. To svakako može ugroziti i prodaju osiguranja koje je ionako nedovoljno razvijeno, što pokazuje i struktura ostvarene premije, navodi se u ediciji „Finansije TOP“.\nPrethodni tekst Novi termin konferencije „Rizici novog doba: uticaj na poslovanje i imovinu“ je 23. jun 2020.\nSledeći tekst Rast Wiener Städtische osiguranja u 2020. godini


Ministar 'kolateralna šteta' moli Nemce da zaustave iseljavanje Srba u EU | Luftika\nMinistar ‘kolateralna šteta’ moli Nemce da zaustave iseljavanje Srba u EU\nVučić izračunao da svaka Srpkinja treba da rodi 2,2 deteta, on čini sve…\nMinistar za brigu o porodici i demografiju Ratko Dmitrović u razgovaro je sa ambasadorom Nemačke Tomasom Šiba i zamolioi ga da utiče na nemačke kompanije da otvaraju pogone u svim krajevima Srbije. Razlog ove molbe je smanjivanje ekonomskih migracija građana Srbije u EU, saopštilo je Ministarstvo za brigu o porodici i demografiju.\nMinistar Dmitrović je izjavio da iz Srbije iz ekonomskih razloga godišnje ode nekoliko desetina hiljada ljudi, a značajan broj njih baš u Nemačku. Napomenuo je da je Ministarstvo za brigu o porodici i demografiju osnovano da bi se zaustavili negativni trendovi, da bi se stopa rađanja sa sadašnjih 1,5 dovela na nivo proste reprodukcije od 2,1.\n“Mi razumemo da mladi traže šansu za boljim životom, ali ujedno to vidimo i kao šansu da im ujednačenim razvojem Srbije stvorimo bolje uslove ovde, jer odluka da odu nije emotivne, već ekonomske prirode”, rekao je ministar za Tanjug.\nOn je stoga zamolio ambasadora Šiba da pomogne, koliko je u njegovoj moći, kako bi nemačke kompanije investirale i u unutrašnjost Srbije, a ne samo u blizini velikih centara.\nAmbasador Šib je rekao da će “ohrabrivati nemačke kompanije da ulažu u svim krajevima Srbije”, ali je dodao da je to “ipak odluka investitora na koju presudno utiče putna infrastruktura”.\n“Svesni smo i kontradikcije, da se Srbija bori da poboljša demografsku sliku, a da Nemačka s druge strane ima potrebu da upošljava radnu snagu. Zato, uporedo sprovodimo i program reintegracije. Vašim državljanima, koji se dovoljno ekonomski osnaže, pružamo podršku za povratak”, rekao je ambasador Šib.\noznakeiseljavanje ministar ratko dmitrović\nVapaj bake iz Blaca: Deca se tresu od straha, molim vas, ne odvajajte nas


Šta Vučić očekuje od Erdogana - 07.05.2018, Sputnik Srbija\nŠta Vučić očekuje od Erdogana\nPredsednik Srbije Aleksandar Vučić je izjavio danas da će sa predsednikom Turske Redžepom Tajipom Erdoganom razgovorati i o odnosima u regionu i da očekuje... 07.05.2018, Sputnik Srbija\npolitika, vesti, turska, srbija, aleksandar vučić, redžep tajip erdogan\n09:22 07.05.2018 (Osveženo: 14:50 30.08.2021)\n© Sputnik . SLUZBA ZA SARADNJU SA MEDIJIMA PREDSEDNIKA SRBIJEPredsednik Srbije Aleksandar Vučić i predsednik Turske Redžep Tajip Erdogan u predsedničkoj palati u Istanbulu\nPredsednik Srbije Aleksandar Vučić je izjavio danas da će sa predsednikom Turske Redžepom Tajipom Erdoganom razgovorati i o odnosima u regionu i da očekuje otvoren razgovor i razumevanje, „kao što ćemo mi da pokažemo poštovanje i razumevanje za turske interese na Balkanu“.\nKada je reč o Kosovu i Metohiji, Vučić je istakao da ne kaže da će Turska odlučivati, niti da se ta zemlja utrkuje da odlučuje, ali da nema nikakve sumnje da je Turska nezaobilazan i važan faktor po svim pitanjima na Balkanu.\nVučić: Velika čast — prvi sa Putinom posle inauguracije\n7 Maj 2018, 09:07\n„Tako da onaj ko misli da neko želi ili da može da izbegne zemlju od 80 miliona, narastajuću naciju, sa takvom ekonomskom moći, sa privrednim rastom od 7,4 odsto prošle godine, većim od Indije i Kine, koje su imale 7,1 i 6,7 odsto, onda taj ne razume regionalna i globalna kretanja“, rekao je on.\nVučić navodi da ćemo gledati da postignemo određeni stepen razumevanja po pitanju KiM, pošto je nemoguće u potpunosti, s obzirom da je Turska priznala Kosovo.\n„Ali, nadam se da ćemo određeni stepen razumevanja postići i, u skladu sa našim bilateralnim prijateljskim odnosima, da ćemo umeti da pronađemo minimum zajedničkog interesa i sačuvamo mir i stabilnost na Balkanu“, naglasio je Vučić.\nTurska i Srbija — najbolji odnosi u modernoj istoriji\nOdnosi Srbije i Turske najbolji su u modernoj srpskoj istoriji, a u poslednjih 10 godina trgovinska razmena sa tom zemljom je povećana gotovo devet puta, izjavio je danas predsednik Srbije Aleksandar Vučić.\n„U poslednjih 10 godina smo gotovo devet puta povećali trgovinsku razmenu, imamo mnogo više zajedničkih poslova i cak 30 puta veći broj investicija. To našim ljudima donosi posao i bolju budućnost“, kazao je Vučić za RTS i dodao da u poslednje dve godine imamo najveći priliv turskih investicija.\n6 Maj 2018, 21:33\nZahvalan je, ističe, predsedniku Turske Redžepu Tajipu Erdoganu što je investitore više puta nedvosmisleno pozvao da ulažu u Srbiji.\n„Imamo sve više turista iz Turske, oni su trenutno na prvom mestu i taj broj će biti sve veći. Turska postaje za nas sve važnija destinacija kao politički i ekonomski partner“, kazao je predsednik Srbije.\nIstakao je da zahvaljujuci Turskoj imamo i imaćemo bolji život u Vladičinom Hanu, Krupnju, Žitorađi, u takvim malim mestima gde su ljudi odlazili trbuhom za kruhom.\n„Kao predsednik brojčano malog naroda, imamo veliki ugled ovde. Erdogan ni predsednika Rusije, Putina, nije sačekao na aerodromu i to govori o njegovom odnosu prema našem narodu i zahvalan sam mu na takvom odnosu“, kazao je Vučić.\nPredsednik Srbije napomenuo je da još nismo u stanju da ispunimo kvote od 5.000 tona goveđeg mesa.\n„Vidim da su Turci spremni da dovedu neku od klanica. Mi prvo moramo da ispunimo sledece godine tih 5.000 tona pa cemo dobiti povećanje na 10.000 tona. Tu nema igre, moramo najviše standarde da ispunimo da bismo dobili visoku cenu. To je sve veca zarada za naše ljude, ali moramo da radimo, da imamo ljude koji ce se baviti stočarstvom“, kazao je Vučić.